title: 2011/765/EU: Odluka Komisije od 22. studenoga 2011. o kriterijima za priznavanje centara za osposobljavanje strojovođa, o kriterijima za priznavanje ispitivača strojovođa i o kriterijima za organizaciju ispitivanja u skladu s Direktivom 2007/59/EZ Europskog parlamenta i Vijeća (priopćena pod brojem dokumenta C(2011) 7966)  Tekst značajan za EGP

text:
               07/Sv. 013

               HR

               Službeni list Europske unije

               302

         32011D0765

               L 314/36

               SLUŽBENI LIST EUROPSKE UNIJE

               22.11.2011.

      ODLUKA KOMISIJE

   od 22. studenoga 2011.
   o kriterijima za priznavanje centara za osposobljavanje strojovođa, o kriterijima za priznavanje ispitivača strojovođa i o kriterijima za organizaciju ispitivanja u skladu s Direktivom 2007/59/EZ Europskog parlamenta i Vijeća
   (priopćena pod brojem dokumenta C(2011) 7966)
   (Tekst značajan za EGP)
   (2011/765/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2007/59/EZ Europskog parlamenta i Vijeća od 23. listopada 2007. o davanju ovlaštenja strojovođama koji upravljaju lokomotivama i vlakovima na željezničkom sustavu Zajednice (1), a posebno njezin članak 23. stavak 3. točku (b) i članak 25. stavak 5.,
   budući da:

               (1)

               Kako bi se dostigla odgovarajuća i usporediva razina kvalitete osposobljavanja i ispitivanja strojovođa i kandidata za strojovođe s ciljem osposobljavanja u svim državama članicama, potrebno je na razini Unije utvrditi zajedničke kriterije za postupke priznavanja centara za osposobljavanje i ispitivača strojovođa.

               (2)

               Osposobljavanje i ispitivanje trebalo bi se obavljati na odgovarajući način i na razumnoj i usporedivoj razini kvalitete u svim državama članicama kako bi se omogućilo uzajamno priznavanje ispitivanja.

               (3)

               Centri za osposobljavanje trebaju biti kompetentni za osposobljavanje koje obavljaju. Centri za osposobljavanje posebno bi trebali biti tehnički i operativno osposobljeni i primjereni za organizaciju tečaja osposobljavanja te bi trebali imati odgovarajuće osoblje i opremu.

               (4)

               Potrebno je donijeti posebne odredbe za centre za osposobljavanje koji pripadaju željezničkim prijevoznicima ili upraviteljima infrastrukture koji podnose zahtjeve za rješenja o sigurnosti za obavljanje željezničkog prijevoza i rješenja o sigurnosti za upravljanje željezničkom infrastrukturom. Kako bi se smanjio administrativni teret, državama bi članicama trebalo omogućiti da priznavanje takvih centara za osposobljavanje kombiniraju s postupkom dodjele rješenja o sigurnosti.

               (5)

               Ispitivači strojovođa moraju biti kvalificirani i osposobljeni za predmet ispitivanja koje žele obavljati. Zahtijevana osposobljenost ispitivača treba uključivati aspekte kao što su metode ispitivanja, vještine i pedagoška sposobnost. Nadležno tijelo treba za svaki pojedini slučaj provjeriti je li osoba ili subjekt koji se prijavljuje za priznanje statusa ispitivača strojovođa odgovarajuće osposobljena za obavljanje ispitivanja u odgovarajućim područjima stručnosti.

               (6)

               Ispitivači strojovođa ispite moraju obavljati neovisno i nepristrano. S tim bi ciljem osobe ili subjekti koji se prijavljuju za postupak priznavanja nadležnom tijelu trebali dokazati da poštuju te zahtjeve.

               (7)

               Mjere predviđene ovom Odlukom u skladu su s mišljenjem Odbora iz članka 32. Direktive 2007/59/EZ,

         DONIJELA JE OVU ODLUKU:
   POGLAVLJE 1.

      OPĆE ODREDBE

   Članak 1.
   Predmet i područje primjene
   Ova Odluka utvrđuje kriterije za priznavanje centara za osposobljavanje koji provode stručno osposobljavanje strojovođa i kandidata za strojovođe, za priznavanje ispitivača strojovođa i kandidata za strojovođe te za organizaciju ispitivanja u skladu s Direktivom 2007/59/EZ.
   Primjenjuje se na:

               (a)

               centre za osposobljavanje koji organiziraju tečajeve za osposobljavanje strojovođa i kandidata za strojovođe za zadatke navedene u članku 23. Direktive 2007/59/EZ;

               (b)

               ispitivače strojovođa koji su ovlašteni za obavljanje provjere osposobljenosti kandidata za strojovođe ili strojovođa kojima bi trebalo dodijeliti potvrdu u skladu s člankom 25. Direktive 2007/59/EZ.

         Članak 2.
   Definicije
   Za potrebe ove Odluke primjenjuju se sljedeće definicije:

               (a)

               „podnositelj zahtjeva” znači subjekt ili pojedinačna osoba koja je osnovala poduzeće i koja se prijavljuje za priznanje da obavlja tečajeve osposobljavanja koji se odnose na zadatke osposobljavanja navedene u članku 23. stavcima 5. i 6. Direktive 2007/59/EZ, uključujući i pojedinačnu osobu koja se prijavljuje za priznanje statusa ispitivača kako je navedeno u članku 25. stavcima 1. i 2. Direktive 2007/59/EZ;

               (b)

               „instruktor” znači osoba koja posjeduje relevantno znanje i osposobljena je da priprema, organizira i provodi tečajeve osposobljavanja;

               (c)

               „ispitivač” znači osoba koja posjeduje relevantno znanje i osposobljenost te priznanje za provođenje i ocjenjivanje ispitivanja za potrebe Direktive 2007/59/EZ;

               (d)

               „ispitivanje” znači postupak provjere osposobljenosti strojovođe ili kandidata za strojovođu u skladu s Direktivom 2007/59/EZ na jedan ili više načina, kao što je pisani, usmeni ili praktični;

               (e)

               „centar za ispitivanje” znači subjekt koji je osnovan kako bi provodio ispitivanja za strojovođe u skladu s člankom 25. Direktive 2007/59/EZ;

               (f)

               „priznavanje” znači službena izjava o osposobljenosti osobe ili subjekta za obavljanje poslova osposobljavanja ili ispitivanja, koju izdaje tijelo koje država članica imenuje u tu svrhu;

               (g)

               „nadležno tijelo” znači nadležno tijelo kako je definirano u članku 3. Direktive 2007/59/EZ ili bilo koje drugo tijelo koje imenuje država članica ili kojem je nadležno tijelo povjerilo zadaću priznavanja centara za osposobljavanje i ispitivača.

         POGLAVLJE 2.

      CENTRI ZA OSPOSOBLJAVANJE

   Članak 3.
   Neovisnost i nepristranost
   Centri za osposobljavanje provode tečajeve osposobljavanja na nepristran način u odnosu na sve sudionike.
   U slučajevima kada centar za osposobljavanje pruža usluge osposobljavanja osobama koje su zaposlene u poduzeću koja je vlasnik centra za osposobljavanje, kao i drugim osobama, osposobljavanje se provodi neovisno od interesa poduzeća koja je vlasnik centra za osposobljavanje i nepristrano je za sve sudionike. Centri za osposobljavanje primjenjuju ista pravila na osobe zaposlene u poduzeću koja je vlasnik centra za osposobljavanje i na druge osobe. Države članice osiguravaju poduzimanje mjera kako bi se očuvalo ovo načelo.
   Članak 4.
   Zahtjev o osposobljenosti
   1.   Podnositelj zahtjeva dokazuje tehničku i operativnu osposobljenost i primjerenost za organizaciju tečajeva osposobljavanja koji odgovaraju zadacima osposobljavanja. Podnositelj zahtjeva ima odgovarajuće osoblje i opremu i djeluje u okolini prikladnoj za osposobljavanje kojemu je cilj priprema strojovođa za ispitivanje s ciljem dobivanja ili obnavljanja dozvola i potvrda u skladu s Direktivom 2007/59/EZ.
   2.   Podnositelji zahtjeva moraju, prije svega:

               (a)

               raspolagati učinkovitom upravljačkom strukturom koja osigurava da instruktori imaju odgovarajuće kvalifikacije i iskustvo za organiziranje tečajeva u skladu sa zahtjevima utvrđenim u Direktivi 2007/59/EZ;

               (b)

               raspolagati potrebnim osobljem, prostorima, opremom i smještajem koji odgovaraju potrebama ponuđenog tečaja i procijenjenom broju kandidata;

               (c)

               osigurati da praktično osposobljavanje provode instruktori koji posjeduju valjanu dozvolu za strojovođu kao i valjanu potvrdu iz predmeta osposobljavanja ili za sličnu vrstu pruge/željezničkih vozila, te koji imaju profesionalno iskustvo u vožnji od najmanje tri godine. Kada instruktor ne posjeduje valjanu potvrdu za relevantnu infrastrukturu/željezničko vozilo, osposobljavanju prisustvuje i vozač koji posjeduje potvrdu za tu infrastrukturu/željezničko vozilo, u skladu s člankom 4. stavkom 2. točkom (e) Direktive 2007/59/EZ;

               (d)

               pripremiti metodologiju kojom se namjeravaju koristiti za osiguravanje sadržaja, organizacije i trajanja tečajeva za osposobljavanje, planova osposobljavanja i pravila nadležnosti;

               (e)

               pripremiti sustave za evidentiranje aktivnosti vezanih uz tečaj, uključujući podatke o sudionicima, instruktorima, te broju i namjeni tečajeva;

               (f)

               imati sustav upravljanja kvalitetom ili jednakovrijedne postupke za praćenje usklađenosti sa sustavima i postupcima te primjerenost sustava i postupaka koji jamče da izvedeno osposobljavanje ispunjava zahtjeve iz Direktive 2007/59/EZ;

               (g)

               osigurati upravljanje nadležnostima, stalno profesionalno usavršavanje i mjere za stalno obnavljanje profesionalnih znanja instruktora;

               (h)

               dokazati postupke za stalno ažuriranje metoda, alata i opreme korištene za osposobljavanje, uključujući literaturu, programsku podršku tečaja, dokumente koje osigurava upravitelj infrastrukture kao što su pravilnici o operativnim pravilima, signalizaciji ili sigurnosnim sustavima.

         3.   Država članica može utvrditi dodatne zahtjeve za tečajeve osposobljavanja koji se odnose na infrastrukturu na njenom vlastitom teritoriju.
   4.   Podnositelji zahtjeva za osposobljavanje o posebnoj komunikaciji i terminologiji za željezničke usluge i sigurnosne postupke, svoje zahtjeve podnose nadležnom tijelu države članice u kojoj je smještena infrastruktura na koju se odnose komunikacija i terminologija.
   Članak 5.
   Centri za osposobljavanje koji pripadaju željezničkom prijevozniku ili upravitelju infrastrukture
   1.   Država članica može dopustiti da se podnositelju zahtjeva koji je u vlasništvu željezničkog prijevoznika ili upravitelja infrastrukture, koji provodi osposobljavanje isključivo za osobe poduzeća kojem pripada, i koji ispunjava sve zahtjeve predviđene člankom 4. ove Odluke, dodijeli priznavanje u kombinaciji s postupkom stjecanja rješenja o sigurnosti ili rješenja o sigurnosti za upravljanje željezničkom infrastrukturom u skladu s Direktivom 2004/49/EZ Europskog parlamenta i Vijeća (2).
   2.   U ovom slučaju, izjava o priznavanju može se unijeti u relevantno rješenje o sigurnosti ili rješenje o sigurnosti za upravljanje željezničkom infrastrukturom.
   3.   Organizacija rada i upravljanja podnositelja zahtjeva iz stavka 1. uređuje se i strukturira tako da se izbjegne bilo kakav sukob interesa.
   Članak 6.
   Nova ili novoopremljena pruga i novouvedena željeznička vozila
   U vezi s novim ili novoopremljenim prugama ili novouvedenim željezničkim vozilima država članica može odrediti uvjete pod kojima priznati centar za osposobljavanje može organizirati praktično osposobljavanje odstupajući od članka 4. stavka 2. točke (c).
   Primjena ovog odstupanja strogo se ograničava na slučaj u kojem još nema instruktora koji posjeduje potvrdu koja pokriva novu ili novoopremljenu prugu, ili novo željezničko vozilo.
   Instruktor ispunjava sve druge uvjete iz članka 4. stavka 2. točke (c) u vezi s dozvolom ili svjedodžbom kako je utvrđeno u člancima 14. i 15. Direktive 2007/59/EZ i u vezi s traženim trajanjem profesionalnog iskustva.
   POGLAVLJE 3.

      ISPITIVAČI

   Članak 7.
   Neovisnost i nepristranost
   Podnositelji zahtjeva potvrđuju da će ispite provoditi na nepristran i nediskriminirajući način, bez bilo kakvog pritiska ili poticaja koji bi mogli utjecati na prosudbu ili rezultate ispitivanja te na način provođenja ispitivanja.
   U ovu svrhu nadležno tijelo sastavlja izjavu koja se uključuje u obrazac zahtjeva i koju podnositelj zahtjeva potpisuje.
   Članak 8.
   Zahtjevi o osposobljenosti
   1.   Podnositelji zahtjeva posjeduje znanje i iskustvo vezano za predmet ispitivanja.
   Traženo iskustvo stječe se tijekom profesionalnog rada u trajanju od najmanje 4 godine unutar razdoblja od najviše 5 godina prije datuma podnošenja zahtjeva.
   Traženo razdoblje profesionalnog iskustva može uključivati razdoblje iskustva stečenog kao voditelj strojovođa koji posjeduje valjanu dozvolu za strojovođu i odgovarajuću potvrdu, ili kao instruktor za poslove osposobljavanja relevantne za podnesenu prijavu.
   2.   U vezi s praktičnim ispitivanjem u vlakovima, podnositelj zahtjeva mora posjedovati valjanu dozvolu za strojovođu i valjanu potvrdu koja pokriva predmet ispitivanja ili sličnu vrstu pruge/željezničkog vozila. Ako ispitivač ne posjeduje valjanu potvrdu za infrastrukturu/željezničko vozilo koje je predmet ispitivanja, ispitu, u skladu s člankom 4. stavkom 2. točkom (e) Direktive 2007/59/EZ, prisustvuje strojovođa koji posjeduje potvrdu za tu infrastrukturu/željezničko vozilo.
   Podnositelj zahtjeva mora imati najmanje 4 godine profesionalnog iskustva u vožnji skupljenog unutar razdoblja od najviše 5 godina prije datuma zahtjeva. U trenutku podnošenja zahtjeva, znanje podnositelja zahtjeva mora biti u skladu s aktualnim stanjem u struci.
   3.   Osim toga, podnositelji zahtjeva ispunjavaju sljedeće minimalne kriterije:

               (a)

               osposobljeni su za slušnu i govornu međusobnu komunikaciju na jeziku ispitivanja minimalno na razini B2 Zajedničkog europskog referentnog okvira za jezike (EFLC) koji je uspostavilo Vijeće Europe (3);

               (b)

               imaju znanje i pedagošku osposobljenost potrebnu za provođenje ispitivanja te dobro poznavanje relevantnih metoda ispitivanja i ispitnih dokumenata;

               (c)

               demonstriraju način na koji će ažurirati svoje profesionalno znanje vezano za predmete koje ispituju;

               (d)

               upoznati su sa sustavom osposobljavanja strojovođa.

         4.   Država članica može utvrditi dodatne zahtjeve za ispitivače koji provode ispite vezane za infrastrukturu na njenom području.
   POGLAVLJE 4.

      ORGANIZACIJA ISPITIVANJA

   Članak 9.
   Zajednički kriteriji za organizaciju ispitivanja
   Ispiti koji se organiziraju za ocjenjivanje osposobljenosti strojovođa u skladu s člankom 25. Direktive 2007/59/EZ ispunjavaju sljedeće kriterije:

               (a)

               u slučaju da ispitivanje provode dvije ili više osoba, najmanje je jedna osoba, i to ona koja vodi ispitivanje, priznati ispitivač u skladu s odredbama ove Odluke;

               (b)

               kada se ispitivanje odnosi na praktični dio osposobljenosti strojovođe, ispitivač posjeduje dozvolu za strojovođu i odgovarajuću potvrdu kojom je ovlašten za uporabu infrastrukture i vožnju željezničkog vozila koji su predmet ispitivanja, ili za uporabu slične pruge/željezničkog vozila. Kada ispitivač ne posjeduje valjanu potvrdu za infrastrukturu/željezničko vozilo koji su predmet ispitivanja, ispitu, u skladu s člankom 4. stavkom 2. točkom (e) Direktive 2007/59/EZ prisustvuje vozač koji posjeduje potvrdu za tu infrastrukturu/željezničko vozilo;

               (c)

               ispiti se provode na transparentan način i traju dovoljno vremena kako bi se prikupilo dovoljno dokumentiranih dokaza da je pokriven sav relevantan sadržaj Priloga Direktivi 2007/59/EZ;

               (d)

               u slučajevima kada je ispitivač koji sudjeluje pri ispitivanju ujedno i instruktor koji je strojovođu ili kandidata za strojovođu osposobljavao za predmet ispitivanja, ispitivanje vodi drugi ispitivač koji nije bio uključen u pripremno osposobljavanje;

               (e)

               prilikom pripreme ispitivanja posebna se pažnja posvećuje povjerljivosti pitanja koja su predviđena za ispitivanje.

         Članak 10.
   Nova ili novoopremljena pruga i novouvedeno željezničko vozilo
   U vezi s novim ili novoopremljenim prugama ili novouvedenim željezničkim vozilima, država članica može odrediti uvjete pod kojima priznati ispitivač može provoditi ispite odstupajući od članka 9.
   Primjena ovog odstupanja strogo se ograničava na slučaj u kojem još nema instruktora koji posjeduje potvrdu koja pokriva novu ili novoopremljenu prugu, ili novo željezničko vozilo.
   Ispitivač ispunjava sve druge uvjete iz članka 4. stavka 2. točke (c) u vezi s dozvolom ili svjedodžbom kako je utvrđeno u člancima 14. i 15. Direktive 2007/59/EZ i u vezi s traženim trajanjem profesionalnog iskustva.
   POGLAVLJE 5.

      ZAVRŠNE ODREDBE

   Članak 11.
   Prijelazno razdoblje
   Ako je željeznički prijevoznik ili upravitelj infrastrukture, u skladu s nacionalnim odredbama i zahtjevima primjenjivim prije stupanja na snagu ove Odluke, već odabrao ispitivače za potrebe provođenja ispitivanja za vlastito osoblje, država članica može odlučiti da se tim izabranim ispitivačima dopusti da nastave provoditi ispitivanje u skladu sa sljedećim uvjetima:

               (a)

               željeznički prijevoznik ili upravitelj infrastrukture izabrao je ispitivača u okviru rješenja o sigurnosti i rješenja o sigurnosti za upravljanje željezničkom infrastrukturom izdanih u skladu s Direktivom 2004/49/EZ i u okviru granica područja primjene izdanog od strane nadležnog tijela i do isteka tih rješenja o sigurnosti i rješenja o sigurnosti za upravljanje željezničkom infrastrukturom;

               (b)

               željeznički prijevoznik ili upravitelj infrastrukture provjerava jesu li ispunjeni zahtjevi utvrđeni u ovoj Odluci u vezi s ispitivačima koje su izabrali; ako ispitivač ne ispunjava neki zahtjev, željeznički prijevoznik ili upravitelj infrastrukture poduzima odgovarajuće mjere kako bi se postiglo ispunjavanje uvjeta za ispitivače.

         Članak 12.
   Primjena
   Ova se Odluka primjenjuje od 15. svibnja 2012.
   Za centre za osposobljavanje koji na dan početka primjene ove Odluke već pružaju usluge osposobljavanja, ova se Odluka primjenjuje od 1. srpnja 2013.
   Članak 13.
   Adresati
   Ova je Odluka upućena državama članicama.

      Sastavljeno u Bruxellesu 22. studenoga 2011.

            Za Komisiju

         Siim KALLAS

            Potpredsjednik

      (1)  SL L 315, 3.12.2007, str. 51.

      (2)  SL L 164, 30.4.2004., str. 44.

      (3)  Zajednički europski referentni okvir za jezike (EFLC): učenje, podučavanje, ocjenjivanje, 2001., (Cambridge University Press za englesku inačicu – ISBN 0-521-00531-0). Također je dostupno na mrežnoj stranici Vijeća Europe: http://www.coe.int/T/DG4/Portfolio/documents/Common%20European%20Framework%20hyperlinked. Pdf.


title: 2002/359/EZ: Odluka Komisije od 13. svibnja 2002. o postupku potvrđivanja sukladnosti građevnih proizvoda koji su u dodiru s vodom namijenjenih za ljudsku potrošnju, u skladu s člankom 20. stavkom 2. Direktive Vijeća 89/106/EEZ (priopćena pod brojem dokumenta C(2002) 1417)  Tekst značajan za EGP

text:
               13/Sv. 057

               HR

               Službeni list Europske unije

               184

         32002D0359

               L 127/16

               SLUŽBENI LIST EUROPSKE UNIJE

               13.05.2002.

      ODLUKA KOMISIJE

   od 13. svibnja 2002.
   o postupku potvrđivanja sukladnosti građevnih proizvoda koji su u dodiru s vodom namijenjenih za ljudsku potrošnju, u skladu s člankom 20. stavkom 2. Direktive Vijeća 89/106/EEZ
   (priopćena pod brojem dokumenta C(2002) 1417)
   (Tekst značajan za EGP)
   (2002/359/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 89/106/EEZ od 21. prosinca 1988. o usklađivanju zakona i drugih propisa država članica koji se odnose na građevne proizvode (1), kako je izmijenjena Direktivom 93/68/EEZ (2), a posebno njezin članak 13. stavak 4.,
   budući da:

               (1)

               Komisija mora između dva postupka za potvrđivanje sukladnosti proizvoda na temelju članka 13. stavka 3. Direktive 89/106/EEZ, izabrati onaj postupak koji „nameće najmanje obveza i koji je u skladu sa zahtjevima sigurnosti”; budući da zato treba odlučiti je li postojanje nadzornog sustava tvorničke proizvodnje za koji je odgovoran proizvođač potreban i dovoljan uvjet za potvrđivanje sukladnosti određenog proizvoda ili obitelji proizvoda ili je, zbog usklađivanja s kriterijima spomenutim u članku 13. stavku 4., potrebna intervencija ovlaštenog certifikacijskog tijela.

               (2)

               Članak 13. stavak 4. zahtijeva da tako utvrđen postupak mora biti naznačen u mandatima i u tehničkim specifikacijama. Stoga je poželjno odrediti onaj koncept proizvoda ili obitelji proizvoda kao što se koristi u mandatima i tehničkim specifikacijama.

               (3)

               Dva postupka predviđena u članku 13. stavku 3. detaljno su opisana u Prilogu III. Direktivi 89/106/EEZ. Stoga je potrebno jasno odrediti metode kojima se ova dva postupka moraju primijeniti, pozivanjem na Prilog III., za svaki proizvod ili obitelj proizvoda, s obzirom da Prilog III. daje prednost određenim sustavima.

               (4)

               Postupak naveden u točki (a) članka 13. stavka 3. odgovara sustavima utvrđenim u prvoj mogućnosti, bez stalnog nadzora, i drugoj i trećoj mogućnost točke ii. odjeljka 2. Priloga III., dok postupak naveden u točki (b) članka 13. stavka 3. odgovara sustavima utvrđenim u točki i. odjeljka 2. Priloga III. i u prvoj mogućnosti, uz stalni nadzor, točke ii. odjeljka 2. Priloga III.

               (5)

               Mjere predviđene ovom Odlukom u skladu su s mišljenjem Stalnog odbora za graditeljstvo,

         DONIJELA JE OVU ODLUKU:
   Članak 1.
   Sukladnost proizvoda navedenih u Prilogu I. potvrđuje se postupkom u kojem je, pored nadzornog sustava tvorničke proizvodnje kojim upravlja proizvođač, ovlašteno certifikacijsko tijelo uključeno u procjenu i praćenje kontrole proizvodnje ili samog proizvoda.
   Članak 2.
   Postupak potvrđivanja sukladnosti kako je utvrđen u Prilogu II. naznačen je u mandatima i u tehničkim specifikacijama navedenim u članku 4. Direktive 89/106/EEZ.
   Članak 3.
   Ova je Odluka upućena državama članicama.

      Sastavljeno u Bruxellesu 13. svibnja 2002.

            Za Komisiju

         Erkki LIIKANEN

            Član Komisije

      (1)  SL L 40, 11.2.1989., str. 12.

      (2)  SL L 220, 30.8.1993., str. 1.

   PRILOG I.
   Cijevni sklopovi i sustavi skladištenja, cijevi, tankovi, ventili, slavine, pumpe, vodomjeri, zaštitni i sigurnosni uređaji, spojnice, ljepila, zglobovi, spojni zglobovi, brtve, membrane, smole, prevlake s oblogom, maziva i masti koji su u dodiru s vodom namijenjenom za ljudsku potrošnju.
   PRILOG II.
   POTVRĐIVANJE SUKLADNOSTI
   Za dolje navedeni proizvod/proizvode i namjenu/namjene, CEN/Cenelec/EOTA moraju odrediti sljedeći sustav/sustave potvrđivanja sukladnosti u odgovarajućim tehničkim specifikacijama navedenim u članku 4. Direktive 89/106/EEZ.

               Proizvod/proizvodi

               Namjena/namjene

               Razina/razine ili Kategorija/kategorije

               Sustav/sustavi potvrđivanja sukladnosti

                           —

                           Sklopovi (cijevi i sustavi skladištenja)

                           —

                           Cijevi

                           —

                           Tankovi

                           —

                           Ventili, slavine, pumpe, vodomjeri, zaštitni i sigurnosni uređaji

                           —

                           Spojnice, ljepila, zglobovi, spojni zglobovi i brtve

                           —

                           Membrane, smole

                           —

                           Prevlake

                           —

                           Maziva, masti

               u instalacijama za prijevoz/distribuciju/skladištenje vode namijenjene za ljudsku potrošnju do i uključujući slavine korisnika

               —

               1 + (1)

               Sustav 1 +: Vidjeti Direktivu o građevnim proizvodima (CPD), Prilog III.(2) (i)., s kontrolnim ispitivanjem uzoraka

         Specifikacija sustava treba biti takva da se može primijeniti čak i kada ne treba utvrditi učinkovitost proizvoda za određenu karakteristiku jer najmanje jedna država članica nema nikakvih pravnih zahtjeva za takvu karakteristiku (vidjeti članak 2. stavak 1. Direktive 89/106/EEZ i, prema potrebi, točku 1.2.3 dokumenata za tumačenje). U tim slučajevima ovjera takve karakteristike ne smije biti nametnuta proizvođaču ako on ne želi deklarirati učinkovitost proizvoda u tom smislu.

      (1)  Učinkovitost proizvoda, osim one u vezi sa sanitarnim svojstvima proizvoda (prikladnost za dodir s vodom namijenjenom za ljudsku potrošnju), ocjenjuje se prema odredbama Odluke 1999/472/EZ, objavljene u SL L 184, 17.7.1999., str. 42.).
   Sustav 1 +: Vidjeti Direktivu o građevnim proizvodima (CPD), Prilog III.(2) (i)., s kontrolnim ispitivanjem uzoraka


Odluka Komisije od 09/10/2015 u kojoj se određuje koncentracija kompatibilna sa zajedničkim tržištem (Predmet br. COMP/M.7715 - BNP PARIBAS / GE CAPITAL (EUROPEAN FLEET LEASING BUSINESS)) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: 2002/251/EZ: Odluka Komisije od 27. ožujka 2002. o određenim zaštitnim mjerama s obzirom na meso peradi i određene proizvode ribarstva i akvakulture namijenjene prehrani ljudi koji se uvoze iz Tajlanda (priopćena pod dokumentom broj C(2002) 1319)  Tekst značajan za EGP

text:
               03/Sv. 60

               HR

               Službeni list Europske unije

               28

         32002D0251

               L 084/77

               SLUŽBENI LIST EUROPSKE UNIJE

         ODLUKA KOMISIJE
   od 27. ožujka 2002.
   o određenim zaštitnim mjerama s obzirom na meso peradi i određene proizvode ribarstva i akvakulture namijenjene prehrani ljudi koji se uvoze iz Tajlanda
   (priopćena pod dokumentom broj C(2002) 1319)
   (Tekst značajan za EGP)
   (2002/251/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu (EZ) br. 178/2002 Europskog parlamenta i Vijeća od 28. siječnja 2002. o utvrđivanju općih načela i uvjeta zakona o hrani, osnivanju Europske agencije za sigurnost hrane te utvrđivanju postupaka u područjima sigurnosti hrane (1), a posebno njezin članak 53. stavak 1.,
   uzimajući u obzir Direktivu Vijeća 97/78/EZ od 18. prosinca 1997. o utvrđivanju načela organizacije veterinarskih pregleda proizvoda koji ulaze u Zajednicu iz trećih zemalja (2), a posebno njezin članak 22. stavak 1.,
   budući da:

               (1)

               Posebno što se tiče hrane, članak 53. stavak 1. točka (b) alineja iii. Uredbe (EZ) br. 17/2002 propisuje usvajanje svih prikladnih privremenih mjera kada je očito da će hrana koja se uvozi iz neke treće zemlje vjerojatno predstavljati ozbiljan rizik za zdravlje ljudi, zdravlje životinja ili okoliš.

               (2)

               U skladu s Direktivom 97/78/EZ, moraju se usvojiti potrebne mjere u odnosu na uvoz određenih proizvoda iz trećih zemalja kada se pojavi ili razvija nešto što može predstavljati ozbiljan rizik za zdravlje životinja ili ljudi.

               (3)

               Postojanje nitrofurana utvrđena je u mesu peradi i škampima namijenjenim ljudskoj prehrani koji se uvoze iz Tajlanda.

               (4)

               S obzirom da postojanje te tvari predstavlja potencijalni rizik za zdravlje ljudi, sve pošiljke mesa peradi i škampa uvezenih iz Tajlanda trebaju se uzorkovati i analizirati kako bi se dokazala njihova zdravstvena ispravnost.

               (5)

               Uredbom (EZ) br. 178/2002 utemeljen je Brzi sustav uzbunjivanja za hranu i pozivanje na taj sustav je prikladno za provedbu zahtjeva međusobne razmjene informacija propisanog u Direktivi 97/78/EZ.

               (6)

               Ova se Odluka preispituje na temelju jamstava koja ponude nadležna tijela Tajlanda i na temelju rezultata testova koje provode države članice.

               (7)

               Mjere navedene u ovoj Odluci u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Ova se Odluka primjenjuje na meso peradi i škampe koji se uvoze iz Tajlanda.
   Članak 2.
   1.   Države članice, koristeći prikladne planove uzorkovanja i metode utvrđivanja, podvrgavaju svaku pošiljku mesa peradi i škampa uvezenih iz Tajlanda kemijskom testu kako bi se osiguralo da ti proizvodi nisu opasni za ljudsko zdravlje. Taj se test mora provesti posebno s obzirom na utvrđivanje prisutnosti antimikrobnih tvari i posebno nitrofurana i njihovih metabolita.
   2.   Države članice odmah obavješćuju Komisiju o rezultatima testa iz stavka 1., koristeći se brzim sustavom uzbunjivanja za hranu koji je utemeljen Uredbom (EZ) br. 178/2002.
   Članak 3.
   Države članice ne odobravaju uvoz na njihov teritorij ili otpremu u drugu državu članicu proizvoda iz članka 1. osim ako rezultati testova iz članka 2. nisu povoljni.
   Članak 4.
   Sve troškove nastale primjenom ove Odluke snose pošiljatelj, primatelj ili njihov zastupnik.
   Članak 5.
   Države članice izmjenjuju mjere koje primjenjuju na uvoz kako bi ih uskladile s ovom Odlukom. One o tome odmah obavješćuju Komisiju.
   Članak 6.
   Ova se Odluka preispituje na temelju jamstava koja dostave nadležna tijela Tajlanda i rezultata testova iz članka 2.
   Članak 7.
   Ova je Odluka upućena državama članicama.

      Sastavljeno u Bruxellesu 27. ožujka 2002.

            Za Komisiju

         David BYRNE

            Član Komisije

      (1)  SL L 31, 1.2.2002., str. 1.

      (2)  SL L 24, 30.1.1998., str. 9.


Odluka Komisije od 11/02/2016 u kojoj se određuje koncentracija kompatibilna sa zajedničkim tržištem (Predmet br. COMP/M.7824 - VITA CENTRAL EUROPE / WALMARK) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: 2008/988/EZ: Odluka Komisije od 17. prosinca 2008. o izmjeni Odluke 2008/185/EZ u pogledu uvrštenja Nizozemske na popis država članica slobodnih od bolesti Aujeszkoga i Mađarske na popis država članica u kojima se provodi odobreni nacionalni program za suzbijanje te bolesti (priopćena pod brojem dokumenta C (2008) 8325)  Tekst značajan za EGP

text:
               03/Sv. 52

               HR

               Službeni list Europske unije

               140

         32008D0988

               L 352/52

               SLUŽBENI LIST EUROPSKE UNIJE

         ODLUKA KOMISIJE
   od 17. prosinca 2008.
   o izmjeni Odluke 2008/185/EZ u pogledu uvrštenja Nizozemske na popis država članica slobodnih od bolesti Aujeszkoga i Mađarske na popis država članica u kojima se provodi odobreni nacionalni program za suzbijanje te bolesti
   (priopćena pod brojem dokumenta C (2008) 8325)
   (Tekst značajan za EGP)
   (2008/988/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 64/432/EEZ od 26. lipnja 1964. o zdravstvenim problemima životinja koji utječu na trgovinu govedima i svinjama unutar Zajednice (1), a posebno njezin članak 9. stavak 2. i članak 10. stavak 2.,
   budući da:

               (1)

               Direktivom 64/432/EEZ utvrđuju se pravila koja se primjenjuju na trgovinu govedima i svinjama unutar Zajednice. Člankom 9. te Direktive utvrđuju se kriteriji za odobravanje obveznih nacionalnih programa za suzbijanje određenih zaraznih bolesti, uključujući bolest Aujeszkoga. Osim toga, člankom 10. te Direktive propisuje se dostava dokumentacije kako bi se državi članici ili njezinoj regiji odobrio status slobodne od određenih zaraznih bolesti, uključujući bolest Aujeszkoga.

               (2)

               Odlukom Komisije 2008/185/EZ od 21. veljače 2008. o dodatnim jamstvima u trgovini svinjama unutar Zajednice vezano uz bolest Aujeszkoga i kriterijima za dostavu informacija o bolesti (2) utvrđuju se dodatna jamstva za premještanja svinja između država članica. Ta jamstva su povezana s klasifikacijom država članica u skladu s njihovim statusom u pogledu te bolesti.

               (3)

               U Prilogu I. Odluci 2008/185/EZ navode se države članice ili njihova područja koja su slobodna od bolesti Aujeszkoga i u kojima je cijepljenje zabranjeno. U Prilogu II. toj Odluci navode se države članice ili njihove regije u kojima se provode odobreni programi za suzbijanje bolesti Aujeszkoga.

               (4)

               Nizozemska i Mađarska su dostavile dokumentaciju Komisiji kojom se potvrđuje njihov status u pogledu bolesti Aujeszkoga. U obje države članice već nekoliko godina se provode nacionalni programi za suzbijanje bolesti Aujeszkoga.

               (5)

               Komisija je proučila dokumentaciju koju su dostavile ove dvije države članice i utvrdila da Nizozemska ispunjava zahtjeve iz članka 10. stavka 1. Direktive 64/432/EEZ. Sukladno tome tu državu članicu trebalo bi uvrstiti na popis iz Priloga I. Odluci 2008/185/EZ.

               (6)

               Komisija je također utvrdila da nacionalni program suzbijanja koji je dostavila Mađarska ispunjava kriterije utvrđene u članku 9. stavku 1. Direktive 64/432/EEZ. Sukladno tome Mađarsku bi trebalo uvrstiti na popis iz Priloga II. Odluci 2008/185/EZ.

               (7)

               Odluku 2008/185/EZ bi trebalo stoga na odgovarajući način izmijeniti.

               (8)

               Mjere predviđene ovom Odlukom su u skladu s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Prilozi I. i II. Odluci 2008/185/EZ zamjenjuju se tekstom iz Priloga ovoj Odluci.
   Članak 2.
   Ova je Odluka upućena državama članicama.

      Sastavljeno u Bruxellesu 17. prosinca 2008.

            Za Komisiju

         Androulla VASSILIOU

            Članica Komisije

      (1)  SL 121, 29.7.1964., str. 1977/64.

      (2)  SL L 59, 4.3.2008., str. 19.

      PRILOG
      „
            PRILOG I.

               Države članice ili njihove regije koje su slobodne od bolesti Aujeszkoga i u kojima je cijepljenje zabranjeno

                        ISO oznaka

                        Država članica

                        Regije

                        AT

                        Austrija

                        Sve regije

                        CY

                        Cipar

                        Sve regije

                        CZ

                        Češka Republika

                        Sve regije

                        DE

                        Njemačka

                        Sve regije

                        DK

                        Danska

                        Sve regije

                        FI

                        Finska

                        Sve regije

                        FR

                        Francuska

                        Departmani Ain, Aisne, Allier, Alpes-de-Haute-Provence, Alpes-Maritimes, Ardèche, Ardennes, Ariège, Aube, Aude, Aveyron, Bas-Rhin, Bouches-du-Rhône, Calvados, Cantal, Charente, Charente-Maritime, Cher, Corrèze, Côte-d’Or, Côtes-d’Armor, Creuse, Deux-Sèvres, Dordogne, Doubs, Drôme, Essonne, Eure, Eure-et-Loir, Finistère, Gard, Gers, Gironde, Hautes-Alpes, Hauts-de-Seine, Haute Garonne, Haute-Loire, Haute-Marne, Hautes-Pyrénées, Haut-Rhin, Haute-Saône, Haute-Savoie, Haute-Vienne, Hérault, Indre, Ille-et-Vilaine, Indre, Indre-et-Loire, Isère, Jura, Landes, Loire, Loire-Atlantique, Loir-et-Cher, Loiret, Lot, Lot-et-Garonne, Lozère, Maine-et-Loire, Manche, Marne, Mayenne, Meurthe-et-Moselle, Meuse, Morbihan, Moselle, Nièvre, Nord, Oise, Orne, Pariz, Pas-de-Calais, Pyrénées-Atlantiques, Pyrénées-Orientales, Puy-de-Dôme, Réunion, Rhône, Sarthe, Saône-et-Loire, Savoie, Seine-et-Marne, Seine-Maritime, Seine-Saint-Denis, Somme, Tarn, Tarn-et-Garonne, Territoire de Belfort, Val-de-Marne, Val-d’Oise, Var, Vaucluse, Vendée, Vienne, Vosges, Yonne, Yvelines

                        LU

                        Luksemburg

                        Sve regije

                        NL

                        Nizozemska

                        Sve regije

                        SK

                        Slovačka

                        Sve regije

                        SE

                        Švedska

                        Sve regije

                        UK

                        Ujedinjena Kraljevina

                        Sve regije u Engleskoj, Škotskoj i Walesu.

            PRILOG II.

               Države članice ili njihove regije u kojima se provode odobreni programi za suzbijanje bolesti Aujeszkoga

                        ISO oznaka

                        Država članica

                        Regije

                        BE

                        Belgija

                        Sve regije

                        ES

                        Španjolska

                        Područje autonomnih zajednica Galicia, País Vasco, Asturias, Cantabria, Navarra, La Rioja
                        Područje pokrajina León, Zamora, Palencia, Burgos, Valladolid i Ávila autonomnoj zajednici Castilla y León
                        Područje pokrajine Las Palmas na Kanarskim otocima

                        HU

                        Mađarska

                        Sve regije

                        IT

                        Italija

                        Pokrajina Bolzano.

                  ”


title: 93/481/EEZ: Odluka Komisije od 28. srpnja 1993. o obrascima za predstavljanje nacionalnih programa kako je predviđeno člankom 17. Direktive Vijeća 91/271/EEZ

text:
               15/Sv. 007

               HR

               Službeni list Europske unije

               19

         31993D0481

               L 226/23

               SLUŽBENI LIST EUROPSKE UNIJE

               28.07.1993.

      ODLUKA KOMISIJE

   od 28. srpnja 1993.
   o obrascima za predstavljanje nacionalnih programa kako je predviđeno člankom 17. Direktive Vijeća 91/271/EEZ
   (93/481/EEZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Direktivu Vijeća 91/271/EEZ od 21. svibnja 1991. o pročišćavanju komunalnih otpadnih voda (1), a posebno njezin članak 17. stavak 4.,
   budući da se od država članica zahtijeva da sastave izvješće o svojem nacionalnom programu za provedbu Direktive Vijeća 91/271/EEZ na temelju obrazaca koje je Komisija izradila sukladno postupku utvrđenom člankom 18. ove Direktive;
   budući da su mjere predviđene ovom Odlukom u skladu s mišljenjem Odbora osnovanog člankom 18. navedene Direktive,
   DONIJELA JE OVU ODLUKU:
   Članak 1.
   Ovime se usvajaju obrasci sadržani u Prilogu.
   Članak 2.
   Ova je Oduka upućena državama članicama.

      Sastavljeno u Bruxellesu 28. srpnja 1993.

            Za Komisiju

         Yannis PALEOKRASSAS

            Član Komisije

      (1)  SL L 135, 30.5.1991., str. 40.
   PRILOG


Odluka Komisije od 13/06/2013 u kojoj se određuje koncentracija kompatibilna sa zajedničkim tržištem (Predmet br. COMP/M.6939 - CVC / ISTA) prema Uredbi Vijeća (EZ) br. 139/2004 (Samo je engleski tekst vjerodostojan)


Odluka Komisije od 17/04/2013 u kojoj se određuje koncentracija kompatibilna sa zajedničkim tržištem (Predmet br. COMP/M.6879 - MITSUI GROUP / GESTAMP AUTOMOCIÓN / TARGET COMPANIES) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: 2002/134/EZ: Odluka Komisije od 11. veljače 2002. o oslobađanju uvoza određenih dijelova bicikla podrijetlom iz Narodne Republike Kine od proširenja, uvedenog Uredbom Vijeća (EZ) br. 71/97, antidampinške pristojbe koja je uvedena Uredbom Vijeća (EEZ) br. 2474/93 i zadržana Uredbom Vijeća (EZ) br. 1524/2000, te o ukidanju suspenzija plaćanja antidampinške pristojbe proširene na određene dijelove za bicikle podrijetlom iz Narodne Republike Kine koja je određenim strankama odobrena u skladu s Uredbom Komisije (EZ) br. 88/97 (priopćena pod brojem dokumenta C(2002) 391)

text:
               11/Sv. 036

               HR

               Službeni list Europske unije

               217

         32002D0134

               L 047/43

               SLUŽBENI LIST EUROPSKE UNIJE

               11.02.2002.

      ODLUKA KOMISIJE

   od 11. veljače 2002.
   o oslobađanju uvoza određenih dijelova bicikla podrijetlom iz Narodne Republike Kine od proširenja, uvedenog Uredbom Vijeća (EZ) br. 71/97, antidampinške pristojbe koja je uvedena Uredbom Vijeća (EEZ) br. 2474/93 i zadržana Uredbom Vijeća (EZ) br. 1524/2000, te o ukidanju suspenzija plaćanja antidampinške pristojbe proširene na određene dijelove za bicikle podrijetlom iz Narodne Republike Kine koja je određenim strankama odobrena u skladu s Uredbom Komisije (EZ) br. 88/97
   (priopćena pod brojem dokumenta C(2002) 391)
   (2002/134/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EZ) br. 384/96 od 22. prosinca 1995. o zaštiti od dampinškog uvoza iz zemalja koje nisu članice Europske zajednice (1), kako je zadnje izmijenjena Uredbom (EZ) br. 2238/2000 (2),
   uzimajući u obzir Uredbu Vijeća (EZ) br. 71/97 od 10. siječnja 1997. o proširenju konačne antidampinške pristojbe koja je uvedena Uredbom Vijeća (EEZ) br. 2474/93 i zadržana Uredbom (EZ) br. 1524/2000 o biciklima podrijetlom iz Narodne Republike Kine na uvoze određenih dijelova za bicikle iz Narodne Republike Kine (3),
   uzimajući u obzir Uredbu Komisije (EZ) br. 88/97 od 20. siječnja 1997. o odobrenju oslobođenja uvoza određenih dijelova za bicikle podrijetlom iz Narodne Republike Kine od proširenja, na temelju Uredbe Vijeća (EZ) br. 71/97, antidampinške pristojbe koja je uvedena Uredbom Vijeća (EEZ) br. 2474/93 (4) i zadržana Uredbom (EZ) br. 1524/2000, a posebno njezin članak 7.,
   nakon savjetovanja sa Savjetodavnim odborom,
   budući da:

               (1)

               Nakon što je Uredba (EZ) br. 88/97 stupila na snagu, brojni sastavljači bicikala su podnijeli zahtjeve na temelju članka 3. te Uredbe, za oslobođenje od antidampinške pristojbe koja je proširena na uvoz određenih dijelova za bicikle iz Narodne Republike Kine Uredbom (EZ) br. 71/97 (proširena antidampinška pristojba). Komisija je u Službenom listu Europske Unije objavila uzastopne popise podnositelja zahtjeva (5) za koje je u skladu s člankom 5. stavkom 1. Uredbe (EZ) br. 88/97 suspendirano plaćanje proširene antidampinške pristojbe na uvoz osnovnih dijelova za bicikle prijavljenih za slobodan promet.

               (2)

               Komisija je zatražila i primila potrebne informacije od stranaka navedenih u članku 1. ove Odluke te je utvrdila da su zahtjevi utemeljeni u skladu s člankom 4. stavkom 1. Uredbe (EZ) br. 88/97. Dostavljene informacije su ispitane i prema potrebi provjerene u prostorima predmetnih stranaka.

               (3)

               Činjenice koje je u konačnici utvrdila Komisija pokazuju da postupak montaže od strane podnositelja predmetnih zahtjeva ne podliježe primjeni članka 13. stavka 2. Uredbe (EZ) br. 384/96. Naročito je utvrđeno da je u postupku montaže bicikala od strane tih podnositelja, zahtjevana vrijednost dijelova podrijetlom iz Narodne Republike Kine koji su korišteni u postupku montaže, iznosila manje od 60 % ukupne vrijednosti dijelova korištenih pri montaži.

               (4)

               Iz gore navedenih razloga, a u skladu s člankom 7. stavkom 1. Uredbe (EZ) br. 88/97, potrebno je stranke navedene u članku 1. osloboditi od plaćanja antidampinške pristojbe. Dotične stranke su o tome bile obaviještene na odgovarajući način te im je dana prilika da dostave svoje primjedbe.

               (5)

               U skladu s člankom 7. stavkom 2. Uredbe (EZ) br. 88/97, oslobođenje stranaka navedenih u članku 1. od plaćanja proširene antidampinške pristojbe treba stupiti na snagu od dana primitka njihovih zahtjeva. Nadalje, njihov carinski dug vezan za proširenu antidampinšku pristojbu treba smatrati nevažećim od dotičnog datuma.

               (6)

               Veliki broj drugih stranaka koje su navedene u članku 2. ove Odluke također su podnijele zahtjeve za oslobođenje od plaćanja proširene antidampinške pristojbe, ali nisu dostavile potrebne informacije koje je zatražila Komisija. Stoga dotične stranke ne smiju biti oslobođene od plaćanja u skladu s člankom 7. Uredbe (EZ) br. 88/97. Komisija je obavijestila predmetne stranke da namjerava odbaciti njihove zahtjeve za oslobođenje od plaćanja proširene pristojbe jer nisu dostavili zatražene informacije ili dokaze koji bi podržali njihove zahtjeve.

               (7)

               Budući da stranke navedene u članku 2. nisu zadovoljile kriterije za oslobođenje od plaćanja, suspenzija plaćanja proširene antidampinške pristojbe mora biti ukinuta, a proširenu antidampinšku pristojbu je potrebno ubrati od datuma primitka zahtjevâ koje su podnijele dotične stranke.

               (8)

               Nakon donošenja ove Odluke potrebno je, u skladu s člankom 16. stavkom 2. Uredbe o oslobođenju, u C seriji Službenog lista Europske Zajednice objaviti ažurirani popis stranaka koje su oslobođene od plaćanja u skladu s člankom 7. Uredbe (EZ) br. 88/97, kao i popis stranaka čije se zahtjeve trenutačno ispituje u skladu s člankom 3. iste Uredbe,

         DONIJELA JE OVU UREDBU:
   Članak 1.
   Niže navedene stranke se ovime oslobađaju od proširenja, u skladu s Uredbom (EZ) br. 71/97, konačne antidampinške pristojbe za bicikle podrijetlom iz Narodne Republike Kine, koja je uvedena Uredbom Vijeća (EEZ) br. 2474/93 i zadržana Uredbom Vijeća (EZ) br. 1524/2000, na uvoz određenih dijelova za bicikle iz Narodne Republike Kine.
   Oslobođenja stupaju na snagu za svaku stranku od odgovarajućeg datuma navedenog u stupcu „Datum stupanja na snagu”.

      Stranke koje su oslobođene od plaćanja

               Ime

               Grad

               Zemlja

               Oslobođenje od plaćanja na temelju Uredbe (EZ) br. 88/97

               Dan stupanja na snagu

               Dodatna oznaka TARIC

               Tecno Bike sas di Tontini Donatella

               Via del Lavoro s.n.
               I-61030 Canavaccio di Urbino (PU)

               Italija

               Članak 7.

               13.1.1999

               8612

               SIMPLON Fahrrad GmbH

               Oberer Achdamm 22
               A-6971 Hard

               Austrija

               Članak 7.

               29.9.1999

               A045

               Intersens Bikes & Parts BV

               Bedrĳvenpark Twente 170
               7602 KE Almelo
               Nederland

               Nizozemska

               Članak 7.

               10.12.1999

               A090

               VICINI di Vicini Ottavio e Figli snc

               Via dell’Artigianato, 284
               I-47023 Cesena (FO)

               Italija

               Članak 7.

               1.1.2000

               A233

               A & J Europe Bicycle Manufacturing Ltd

               Unit G, Mochdre, Enterprise Park
               Newtown
               Powys SY16 4LE
               United Kingdom

               Ujedinjena Kraljevina

               Članak 7.

               7.3.2000

               A126

               Speedcross di Torretta P. e C. snc

               Corso Italia 20
               I-20020 Vanzaghello (MI)

               Italija

               Članak 7.

               30.3.2000

               A163

               Lenardon Lida/Cicli Bandiziol

               Via Provinciale, 5
               I-33096 San Martino al Tagliamento (PN)

               Italija

               Članak 7.

               3.5.2000

               A172

               CARRARO SpA Industria Cicli

               Via Alcide de Gasperi, 15
               I-35030 Saccolongo (PD)

               Italija

               Članak 7.

               8.5.2000

               A173

               Børge Kildemoes Cykelfabrik A/S

               Nr. Lyndelse
               DK-5792 Årslev

               Danska

               Članak 7.

               12.5.2000

               A166

               CHERRI di Cherri Mario & C. snc

               Via Cagliari, 39
               I-09016 Iglesias (CA)

               Njemačka

               Članak 7.

               19.5.2000

               A168

               Snc Cicli Olympia di Pasquale e Antonio Fontana & C.

               Via Carrarese, 62
               I-35028 Piove di Sacco (PD)

               Grčka

               Članak 7.

               30.5.2000

               A167

               J. Recker & Co. GmbH

               Am Wiesenpfad 21
               D-53340 Meckenheim

               Italija

               Članak 7.

               19.6.2000

               A200

               Kokotis A. Bros SA

               5th klm of Larissa-Falani
               GR-41001 Larissa

               Njemačka

               Articolul. 7

               3.7.2000

               A201

               Aurelia Dino SpA

               Via Cuneo 11
               I-12011 Borgo San Dalmazzo (CN)

               Italija

               Članak 7.

               18.7.2000

               A202

               IKO Sportartikel Handels GmbH

               Kufsteinerstraße 72
               D-83064 Raubling

               Ujedinjena Kraljevina

               Članak 7.

               7.9.2000

               A227

               Cicli Olimpica srl

               Via Pietro Maroncelli 4
               I-35010 Vigonza (PD)

               Italija

               Članak 7.

               9.10.2000

               A229

               Cycle Citi Corporation Ltd

               Unit 13, Llandegai Ind. Estate
               Bangor
               UK-Gwynedd LL57 4YH
               United Kingdom

               Ujedinjena Kraljevina

               Članak 7.

               20.10.2000

               A230

               VELOMARCHE di Giunta Giancarlo & C. snc

               Via dell’Industria, 3
               I-61020 Montecchio (PS)

               Italija

               Članak 7.

               13.12.2000

               A231

         Članak 2.
   Zahtjevi za oslobođenje od plaćanja proširene antidampinške pristojbe koje su niže navedene stranke podnijele u skladu s člankom 3. Uredbe (EZ) br. 88/97, odbacuju se.
   Suspenzija plaćanja proširene antidampinške pristojbe u skladu s člankom 5. Uredbe (EZ) br. 88/97 ukida se u pogledu predmetnih stranaka od datuma navedenog u stupcu „Datum stupanja na snagu”.

      Stranke za koje se ukida suspenzija plaćanja

               Ime

               Grad

               Zemlja

               Suspenzija na temelju Uredbe (EZ) br. 88/97

               Dan stupanja na snagu

               dodatna oznaka TARIC

               Veronese Luigi snc di Veronese Paolo e Elisabetta (Cicli Roveco)

               Via Umberto I, 508
               I-45023 Costa di Rovigo

               Italija

               Članak 5.

               13.12.1999

               A068

               Ciclo Meccanica srl

               Via delle Industrie, 14
               I-20050 Sulbiate (MI)

               Italija

               Članak 5.

               4.5.2000

               A170

               Euro Cycles Ltd

               Unit 1B, Pear Mill Industrial Estate
               Stockport Road West
               Stockport SK6 2BP
               United Kingdom

               Ujedinjena Kraljevina

               Članak 5.

               15.5.2000

               A171

               Artar snc di Ferrari Veber & C.

               Via 4 Novembre, 42
               I-46024 Moglia (MN)

               Italija

               Članak 5.

               21.6.2000

               A203

               Sprint Bike srl

               Via Padana Superiore 91/93
               I-25045 Castegnato (BS)

               Italija

               Članak 5.

               26.6.2000

               A199

         Članak 3.
   Ova je Odluka upućena državama članicama i dolje navedenim strankama:

               Tecno Bike s.a.s. di Tontini Donatella, Via del Lavoro s.n., I-61030 Canavaccio di Urbino (PU);

               SIMPLON Fahrrad GmbH, Oberer Achdamm 22, A-6971 Hard;

               Intersens Bikes & Parts B.V., Bedrijvenpark Twente 170, 7602 KE Almelo, Netherlands;

               VICINI di Vicini Ottavio e Figli s.n.c., Via dell’Artigianato, 284, I-47023 Cesena (FO);

               A & J Europe Bicycle Manufacturing Ltd, Unit G, Mochdre Enterprise Park, Newtown, Powys SY16 4LE, United Kingdom;

               Speedcross di Torretta P. e C. s.n.c., Corso Italia 20, I-20020 Vanzaghello (MI);

               Lenardon Lida/Cicli Bandiziol, Via Provinciale, 5, I-33096 San Martino al Tagliamento (PN);

               CARRARO SpA Industria Cicli, Via Alcide de Gasperi, 15, I-35030 Saccolongo (PD);

               Børge Kildemoes Cykelfabrik A/S, Nr. Lyndelse, DK-5792 Årslev;

               CHERRI di Cherri Mario & C. s.n.c. Via Cagliari, 39, I-09016 Iglesias (CA);

               S.n.c. Cicli Olympia di Pasquale e Antonio Fontana & C., Via Carrarese, 62, I-35028 Piove di Sacco (PD);

               J. Recker & Co. GmbH, Am Wiesenpfad 21, D-53340 Meckenheim;

               Kokotis A. Bros S.A., 5th klm of Larissa-Falani, GR-41001 Larissa;

               Aurelia Dino SpA, Via Cuneo 11, I-12011 Borgo San Dalmazzo (CN);

               IKO Sportartikel Handels GmbH, Kufsteinerstraße 72, D-83064 Raubling;

               Cicli Olimpica s.r.l., Via Pietro Maroncelli 4, I-35010 Vigonza (PD);

               Cycle Citi Corporation Ltd, Unit 13, Llandegai Ind. Estate, Bangor, Gwynedd LL57 4YH, United Kingdom;

               VELOMARCHE di Giunta Giancarlo & C. s.n.c., Via dell’Industria, 3, I-61020 Montecchio (PS);

               Veronese Luigi s.n.c. di Veronese Paolo e Elisabetta (Cicli Roveco), Via Umberto I, 508, I-45023 Costa di Rovigo;

               Ciclo Meccanica s.r.l., Via delle Industrie, 14, I-20050 Sulbiate (MI);

               Euro Cycles Ltd, Unit 1B, Pear Mill Industrial Estate, Stockport Road West, Stockport SK6 2BP, United Kingdom;

               Artar s.n.c. di Ferrari Veber & C., Via 4 Novembre, 42, I-46024 Moglia (MN);

               Sprint Bike s.r.l., Via Padana Superiore 91/93, I-25045 Castegnato (BS).

      Sastavljeno u Bruxellesu 11. veljače 2002.

            Za Komisiju

         Pascal LAMY

            Član Komisije

      (1)  SL L 56, 6.3.1996., str. 1.

      (2)  SL L 257, 11.10.2000., str. 2.

      (3)  SL L 16, 18.1.1997., str. 55.

      (4)  SL L 17, 21.1.1997., str. 17.

      (5)  SL C 45, 13.2.1997., str. 3., SL C 112, 10.4.1997., str. 9., SL C 378, 13.12.1997., str. 2., SL C 217, 11.7.1998., str. 9., SL C 37, 11.2.1999., str. 3., SL C 186, 2.7.1999., str. 6., SL C 216, 28.7.2000., str. 8. i SL C 170, 14.6.2001., str. 5.


Odluka Komisije od 17/07/2013 u kojoj se određuje koncentracija kompatibilna sa zajedničkim tržištem (Predmet br. COMP/M.6925 - ALLIANZ GROUP / OMERS GROUP / NET4GAS) prema Uredbi Vijeća (EZ) br. 139/2004 (Samo je engleski tekst vjerodostojan)


title: 2009/350/EZ: Odluka Komisije od 28. travnja 2009. o zahtjevu Irske za prihvaćanje Odluke Vijeća 2008/381/EZ o osnivanju Europske migracijske mreže (priopćena pod brojem dokumenta C (2009) 2708)

text:
               19/Sv. 012

               HR

               Službeni list Europske unije

               192

         32009D0350

               L 108/53

               SLUŽBENI LIST EUROPSKE UNIJE

               28.04.2009.

      ODLUKA KOMISIJE

   od 28. travnja 2009.
   o zahtjevu Irske za prihvaćanje Odluke Vijeća 2008/381/EZ o osnivanju Europske migracijske mreže
   (priopćena pod brojem dokumenta C (2009) 2708)
   (2009/350/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice, a posebno njegov članak 11.a,
   budući da:

               (1)

               Vijeće je 14. svibnja 2008. donijelo Odluku 2008/381/EZ o osnivanju Europske migracijske mreže (1) (EMN) (dalje u tekstu: Odluka Vijeća 2008/381/EZ).

               (2)

               U skladu s člankom 1. Protokola o stajalištu Irske, Irska nije sudjelovala u donošenju Odluke 2008/381/EZ.

               (3)

               U skladu s člankom 4. navedenog Protokola, Irska je obavijestila Vijeće i Komisiju da želi prihvatiti Odluku 2008/381/EZ.

               (4)

               U skladu s člankom 11.a Ugovora, Komisija je 22. prosinca 2008. o zahtjevu Irske donijela pozitivno mišljenje (2),

         DONIJELA JE OVU ODLUKU:
   Članak 1.
   Odluka 2008/381/EZ primjenjuje se na Irsku.
   Članak 2.
   Irska donosi propise potrebne za usklađivanje s Odlukom 2008/381/EZ i o tome odmah obavješćuje Komisiju.
   Članak 3.
   Odluka 2008/381/EZ za Irsku stupa na snagu od dana obavijesti Irske da prihvaća Odluku 2008/381/EZ.
   Članak 4.
   Ova je Odluka upućena svim državama članicama.

      Sastavljeno u Bruxellesu 28. travnja 2009.

            Za Komisiju

         Jacques BARROT

            Potpredsjednik

      (1)  SL L 131, 21.5.2008., str. 7.

      (2)  C(2008) 8668 final.


Odluka Komisije od 29/02/2016 u kojoj se određuje koncentracija kompatibilna sa zajedničkim tržištem (Predmet br. COMP/M.7861 - DELL / EMC) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: 97/125/EZ: Odluka Komisije od 24. siječnja 1997. o odobravanju neizbrisivog tiskanja propisanih podataka na pakiranja sjemena uljarica i predivog bilja i o izmjeni Odluke 87/309/EEZ o odobravanju neizbrisivog tiskanja propisanih podataka na pakiranja sjemena određenih vrsta krmnog bilja

text:
               03/Sv. 56

               HR

               Službeni list Europske unije

               129

         31997D0125

               L 048/35

               SLUŽBENI LIST EUROPSKE UNIJE

         ODLUKA KOMISIJE
   od 24. siječnja 1997.
   o odobravanju neizbrisivog tiskanja propisanih podataka na pakiranja sjemena uljarica i predivog bilja i o izmjeni Odluke 87/309/EEZ o odobravanju neizbrisivog tiskanja propisanih podataka na pakiranja sjemena određenih vrsta krmnog bilja
   (97/125/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 66/401/EEZ od 14. lipnja 1966. o stavljanju na tržište sjemena krmnog bilja (1), kako je zadnje izmijenjena Direktivom 46/72/EZ (2), a posebno njezin članak 10. stavak 1. točku (a),
   uzimajući u obzir Direktivu Vijeća 69/208/EEZ od 30. lipnja 1969. o stavljanju na tržište sjemena uljarica i predivog bilja (3), kako je zadnje izmijenjena Direktivom 96/72/EZ, a posebno njezin članak 10. stavak 1. točku (a),
   budući da se sjeme krmnog bilja i sjeme uljarica i predivog bilja ne smije stavljati na tržište ako pakiranja nisu označena službenom oznakom u skladu s odredbama utvrđenima u Direktivi 66/401/EEZ i Direktivi 69/208/EEZ;
   budući da se, međutim, neizbrisivo tiskanje potrebnih podataka na samom pakiranju može odobriti na temelju obrasca utvrđenog za oznaku;
   budući da je Komisija već izdala jedno takvo odobrenje Odlukom 80/755/EEZ (4), kako je zadnje izmijenjena Odlukom 81/109/EEZ (5) u slučaju sjemena žitarica i Odlukom 87/309/EEZ (6), kako je zadnje izmijenjena Odlukom 88/493/EEZ (7) u slučaju sjemena određenih vrsta krmnog bilja;
   budući da su prema tim Odlukama odobrenja izdana pod određenim uvjetima koji su osigurali da je odgovornost na certifikacijskom tijelu;
   budući da taj sustav pokazao korisnim;
   budući da je sada poželjno da se slično odobrenje izda za sjeme uljarica i predivog bilja;
   budući da je također poželjno da se za biljne vrste za stočnu hranu odobrenje proširi na sve vrste obuhvaćene Direktivom 66/401/EEZ;
   budući da su mjere predviđene ovom Odlukom u skladu s mišljenjem Stalnog odbora za sjeme i reprodukcijski materijal u poljoprivredi, hortikulturi i šumarstvu,
   DONIJELA JE OVU ODLUKU:
   Članak 1.
   1.   Ovime se državama članicama dopušta, u skladu s uvjetima utvrđenima u stavku 2., da osiguraju tiskanje pod službenim nadzorom propisanih podataka na pakiranjima uljarica i predivog bilja od „osnovnog sjemena” i „certificiranog sjemena” svih kategorija.
   2.   Na odobrenje iz stavka 1. primjenjuju se sljedeći uvjeti:

               (a)

               propisani podaci tiskaju se ili otiskuju na pakiranje na neizbrisiv način;

               (b)

               raspored i boja tiskanog ili otisnutog mora biti u skladu s obrascem za oznaku koji se koristi u predmetnim državama članicama;

               (c)

               od propisanih podataka, barem oni koji su potrebni na temelju točaka (a), (3) i (4) dijela A Priloga IV. Direktivi 69/208/EEZ moraju biti tiskani ili otisnuti kad se uzimaju uzorci u skladu s člankom 7. stavkom 2. te Direktive, a tiskanje ili otiskivanje mora biti službeno ili pod službenim nadzorom;

               (d)

               pored propisanih podataka, svako pakiranje mora imati službeno dodijeljen pojedinačni serijski broj koji se na njega tiska ili otiskuje na neizbrisiv način u tiskari za pakiranja; ta tiskara obavješćuje certifikacijsko tijelo o količinama tiskanih pakiranja, kao i o njihovim serijskim brojevima;

               (e)

               certifikacijsko tijelo mora voditi evidenciju o količinama tako označenog sjemena, uključujući i broj i sadržaj pakiranja svake partije, kao i serijske brojeve navedene pod točkom (d);

               (f)

               evidenciju proizvođača nadzire certifikacijsko tijelo.

         Članak 2.
   Odluka 87/309/EEZ mijenja se kako slijedi:
   u članku 1. stavku 1. „sjeme poljskoga graška i graha” zamjenjuje se sa „sjeme vrsta krmnog bilja”.
   Članak 3.
   Države članice obavješćuju Komisiju o uvjetima pod kojima koriste ovlaštenje odobreno u članku 1. Komisija o tome obavješćuje ostale države članice.
   Članak 4.
   Ova je Odluka upućena državama članicama.

      Sastavljeno u Bruxellesu 24. siječnja 1997.

            Za Komisiju

         Franz FISCHLER

            Član Komisije

      (1)  SL 125, 11.7.1966., str. 2298/66.

      (2)  SL L 304, 27.11.1996., str. 10.

      (3)  SL L 169, 10.7.1969., str. 3.

      (4)  SL L 207, 9.8.1980., str 37.

      (5)  SL L 64, 11.3.1981., str. 13.

      (6)  SL L 155, 16.6.1987., str. 26.

      (7)  SL L 261, 21.9.1988., str. 27.


title: 2012/462/EU: Odluka Komisije od 23. srpnja 2012. o izmjeni odluka 2002/731/EZ, 2002/732/EZ, 2002/733/EZ, 2002/735/EZ i 2006/66/EZ i stavljanju izvan snage Odluke 2002/730/EZ o tehničkim specifikacijama za interoperabilnost (priopćena pod brojem dokumenta C(2012) 4982)  Tekst značajan za EGP

text:
               13/Sv. 053

               HR

               Službeni list Europske unije

               275

         32012D0462

               L 217/1

               SLUŽBENI LIST EUROPSKE UNIJE

               23.07.2012.

      ODLUKA KOMISIJE

   od 23. srpnja 2012.
   o izmjeni odluka 2002/731/EZ, 2002/732/EZ, 2002/733/EZ, 2002/735/EZ i 2006/66/EZ i stavljanju izvan snage Odluke 2002/730/EZ o tehničkim specifikacijama za interoperabilnost
   (priopćena pod brojem dokumenta C(2012) 4982)
   (Tekst značajan za EGP)
   (2012/462/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2008/57/EZ Europskog parlamenta i Vijeća od 17. lipnja 2008. o interoperabilnosti željezničkog sustava unutar Zajednice (1), a posebno njezin članak 6. stavak 1.,
   budući da:

               (1)

               Člankom 12. Uredbe (EZ) br. 881/2004 Europskog parlamenta i Vijeća od 29. travnja 2004. o osnivanju Europske agencije za željeznice (Uredba o Agenciji) (2) zahtijeva se od Europske agencije za željeznice (dalje u tekstu „Agencija”) osiguravanje prilagodbe tehničkih specifikacija za interoperabilnost (dalje u tekstu „TSI”) tehničkom napretku, tržišnim trendovima i društvenim zahtjevima te predlaže Komisiji izmjene TSI-jeva koje smatra potrebnim.

               (2)

               Odlukom C(2007) 3371 od 13. srpnja 2007. Komisija je dala okvirni mandat Agenciji za provođenje određenih aktivnosti na temelju Direktive Vijeća 96/48/EZ od 23. srpnja 1996. o interoperabilnosti transeuropskog željezničkog sustava velikih brzina (3) i Direktive 2001/16/EZ Europskog parlamenta i Vijeća od 19. ožujka 2001. o interoperabilnosti transeuropskog konvencionalnog željezničkog sustava (4). U skladu s uvjetima tog okvirnog mandata, od Agencije je zatraženo provođenje revizije TSI-ja za željeznička vozila velikih brzina, teretne vagone,lokomotive i putničke vagone, buku, građevinski i elektroenergetski podsustav, prometno-upravljački i signalno-sigurnosni podsustav, odvijanje i upravljanje prometom, telematske aplikacije za teretne i putničke usluge, sigurnost u željezničkim tunelima i dostupnost za osobe sa smanjenom pokretljivošću.

               (3)

               Dana 31. ožujka 2011. Agencija je dala preporuku vezano uz specifikaciju o registru infrastrukture, postupak dokazivanja razine usklađenosti s osnovnim parametrima TSI-ja za postojeće pruge i naknadne izmjene TSI-ja (ERA/REC/04-2011/INT).

               (4)

               Dana 9. lipnja 2011. Odbor ustanovljen u skladu s člankom 29. stavkom 1. Direktive 2008/57/EZ dao je pozitivno mišljenje o nacrtu Provedbene odluke Komisije o Europskom registru odobrenih tipova željezničkih vozila i o nacrtu Provedbene odluke Komisije o zajedničkim specifikacijama registra željezničke infrastrukture. Nakon donošenja dva akta Komisije utemeljena na ta dva nacrta, odnosno, Provedbene odluke Komisije 2011/633/EU od 15. rujna 2011. o zajedničkim specifikacijama registra željezničke infrastrukture (5) i Provedbene odluke Komisije 2011/665/EU od 4. listopada 2011. o Europskom registru odobrenih tipova željezničkih vozila (6), potrebno je ažurirati mjerodavne TSI-je kako bi se osigurala globalna usklađenost.

               (5)

               Iz praktičnih je razloga poželjnije izmijeniti niz TSI-ja jednom Odlukom Komisije o provedbi određenih ispravaka i izmjena pravnih tekstova. Te ispravke i izmjene nisu rezultat općeg preispitivanja TSI-ja ili proširenja njihovog zemljopisnog opsega.

               (6)

               Stoga je potrebno izmijeniti sljedeće Odluke:

                           —

                           Odluku Komisije 2002/731/EZ od 30. svibnja 2002. o tehničkoj specifikaciji za interoperabilnost prometno-upravljačkog i signalno-sigurnosnog podsustava transeuropskog željezničkog sustava velikih brzina iz članka 6. stavka 1. Direktive Vijeća 96/48/EZ (7),

                           —

                           Odluku Komisije 2002/732/EZ od 30. svibnja 2002. o tehničkoj specifikaciji za interoperabilnost koja se odnosi na podsustav infrastrukture transeuropskog željezničkog sustava velikih brzina iz članka 6. stavka 1. Direktive Vijeća 96/48/EZ (8),

                           —

                           Odluku Komisije 2002/733/EZ od 30. svibnja 2002. o tehničkoj specifikaciji za interoperabilnost u vezi s elektroenergetskim podsustavom transeuropskog željezničkog sustava velikih brzina iz članka 6. stavka 1. Direktive Vijeća 96/48/EZ (9),

                           —

                           Odluku Komisije 2002/735/EZ od 30. svibnja 2002. o tehničkoj specifikaciji za interoperabilnost u vezi s podsustavom željezničkih vozila transeuropskog željezničkog sustava velikih brzina iz članka 6. stavka 1. Direktive Vijeća 96/48/EZ (10),

                           —

                           Odluku Komisije 2006/66/EZ/od 23. prosinca 2005. o tehničkoj specifikaciji za interoperabilnost podsustava „željeznička vozila – buka” transeuropskog konvencionalnog željezničkog sustava (11).

               (7)

               Odluka 2002/731/EZ stavljena je izvan snage Odlukom Komisije 2006/860/EZ od 7. studenoga 2006. o tehničkoj specifikaciji za interoperabilnost za prometno-upravljački i signalno-sigurnosni podsustav transeuropskog željezničkog sustava velikih brzina i izmjeni Priloga A Odluci 2006/679/EZ o tehničkoj specifikaciji interoperabilnosti prometno-upravljačkog i signalno-sigurnosnog podsustava transeuropskog konvencionalnog željezničkog sustava (12). Odluka 2002/732/EZ stavljena je izvan snage Odlukom Komisije 2008/217/EZ od 20. prosinca 2007. o tehničkoj specifikaciji za interoperabilnost „infrastrukturnog” podsustava transeuropskog željezničkog sustava velikih brzina (13). Odluka 2002/733/EZ stavljena je izvan snage Odlukom Komisije 2008/284/EZ od 6. ožujka 2008. o tehničkoj specifikaciji za interoperabilnost „energetskog” podsustava transeuropskog željezničkog sustava velikih brzina (14). Odluka 2002/735/EZ stavljena je izvan snage Odlukom Komisije 2008/232/EZ od 21. veljače 2008. o tehničkoj specifikaciji za interoperabilnost podsustava „željezničkih vozila” transeuropskog željezničkog sustava velikih brzina (15). Odluka 2006/66/EZ stavljena je izvan snage Odlukom Komisije 2011/229/EU od 4. travnja 2011. o tehničkim specifikacijama za interoperabilnost podsustava „željeznička vozila-buka” transeuropskog konvencionalnog željezničkog sustava (16).

               (8)

               Međutim, odluke 2006/860/EZ, 2008/217/EZ, 2008/232/EZ, 2008/284/EZ i 2011/229/EU sadrže prijelazne odredbe o primjeni Odluka koje se stavljaju izvan snage u odnosu na održavanje projekata koji su odobreni u skladu s TSI-jima priloženima uz te Odluke i u odnosu na projekte za nove pruge i projekte za obnovu ili modernizaciju postojeće pruge koji su u naprednoj fazi provedbe ili su predmet ugovora čija je provedba u tijeku u trenutku objave Odluke 2006/860/EZ, Odluke 2008/217/EZ, Odluke 2008/232/EZ, Odluke 2008/284 i Odluke 2011/229/EU. Prema tome, odluke 2002/731/EZ, 2002/732/EZ, 2002/733/EZ, 2002/735/EZ i 2006/66/EZ trebalo bi ipak na odgovarajući način izmijeniti.

               (9)

               Odbor ustanovljen u skladu s člankom 29. stavkom 1. Direktive 2008/57/EZ dogovorio je na sastancima održanim 22. i 23. travnja 2004. brisanje TSI-ja za održavanje iz Odluke Komisije 2002/730/EZ (17) i prenošenje njezinog sadržaja u ostale TSI-je. Slijedom toga, preispitani TSI velikih brzina objavljen 2006. sadržavao je sadržaj Odluke 2002/730/EZ, koju bi stoga, radi jasnoće, trebalo staviti izvan snage.

               (10)

               Mjere predviđene ovom Odlukom u skladu su s mišljenjem Odbora ustanovljenog u skladu s člankom 29. stavkom 1. Direktive 2008/57/EZ,

         DONIJELA JE OVU ODLUKU:
   Članak 1.
   Prilog Odluci 2002/731/EZ mijenja se u skladu s Prilogom I. ovoj Odluci.
   Članak 2.
   Prilog Odluci 2002/732/EZ mijenja se u skladu s Prilogom II. ovoj Odluci.
   Članak 3.
   Prilog Odluci 2002/733/EZ mijenja se u skladu s Prilogom III. ovoj Odluci.
   Članak 4.
   Prilog Odluci 2002/735/EZ mijenja se u skladu s Prilogom IV. ovoj Odluci.
   Članak 5.
   Prilog Odluci 2006/66/EZ mijenja se u skladu s Prilogom V. ovoj Odluci.
   Članak 6.
   Odluka 2002/730/EZ stavlja se izvan snage.
   Članak 7.
   Ova se Odluka primjenjuje od 24. siječnja 2013.
   Članak 8.
   Ova je Odluka upućena državama članicama.

      Sastavljeno u Bruxellesu 23. srpnja 2012.

            Za Komisiju

         Siim KALLAS

            Potpredsjednik

      (1)  SL L 191, 18.7.2008., str. 1.

      (2)  SL L 164, 30.4.2004., str. 1.

      (3)  SL L 235, 17.9.1996., str. 6.

      (4)  SL L 110, 20.4.2001., str. 1.

      (5)  SL L 256, 1.10.2011., str. 1.

      (6)  SL L 264, 8.10.2011., str. 32.

      (7)  SL L 245, 12.9.2002., str. 37.

      (8)  SL L 245, 12.9.2002., str. 143.

      (9)  SL L 245, 12.9.2002., str. 280.

      (10)  SL L 245, 12.9.2002., str. 402.

      (11)  SL L 37, 8.2.2006., str. 1.

      (12)  SL L 342, 7.12.2006., str. 1.

      (13)  SL L 77, 19.3.2008., str. 1.

      (14)  SL L 104, 14.4.2008., str. 1.

      (15)  SL L 84, 26.3.2008., str. 132.

      (16)  SL L 99, 13.4.2011., str. 1.

      (17)  SL L 245, 12.9.2002., str. 1.
   PRILOG I.
   Prilog Odluci 2002/731/EZ (TSI za prometno-upravljački i signalno-sigurnosni podsustav transeuropskog željezničkog sustava velikih brzina) mijenja se kako slijedi:

               1.

               točka 6.2 mijenja se kako slijedi:

                           (a)

                           treći, četvrti i peti stavak brišu se;

                           (b)

                           osmi stavak zamjenjuje se sljedećim:
                           „Izjava o provjeri opreme u željezničkom vozilu i pružnoj opremi, zajedno s potvrdama o sukladnosti, dovoljna je za osiguranje oprema u vozilu funkcionirati s pružnom opremom, koja je opremljena odgovarajućim funkcijama, bez potrebne dodatne izjave o provjeri podsustava.”

               2.

               Točka 7.2.1.4. zamjenjuje se sljedećim:
               „7.2.1.4.
                     Registri

               Podaci koje treba dostaviti za registre predviđene u člancima 34. i 35. Direktive 2008/57/EZ Europskog parlamenta i Vijeća (1) su podaci koji su navedeni u Provedbenoj odluci Komisije 2011/633/EU od 15. rujna 2011. o zajedničkim specifikacijama za registar željezničke infrastrukture (2) i Provedbenoj odluci Komisije 2011/665/EU od 4. listopada 2011. o Europskom registru odobrenih tipova željezničkih vozila (3).

               3.

               Točka 7.2.2.4. briše se.

               4.

               Točka 7.2.3.1. briše se.

               5.

               Prilog B mijenja se kako slijedi:

                           (a)

                           u odjeljku „Uporaba Priloga B”, treći stavak zamjenjuje se sljedećim:
                           „Željeznički prijevoznici koji moraju ugraditi jedan ili više od takvih sustava na svoje vlakove obraćaju se nadležnoj državi članici”;

                           (b)

                           u odjeljku „Dio 2: Radio”, posljednji stavak „INDEKS” zamjenjuje se sljedećim:
                           „Ovi se sustavi trenutačno koriste u državama članicama.”

               6.

               Prilog C briše se.

               7.

               Prilog E mijenja se kako slijedi:

                           (a)

                           u odjeljku Modul SB (pregled tipa), u pododjeljku 3, druga alineja šestog stavka zamjenjuje se sljedećim:
                           „Europski registar odobrenih tipova vozila, uključujući sve informacije navedene u TSI-ju”;

                           (b)

                           odjeljak Modul SD (osiguranje kvalitete proizvodnje) mijenja se kako slijedi:

                                       i.

                                       u pododjeljku 6.2. druga alineja drugog stavka zamjenjuje se sljedećim:

                                                   „—

                                                   Registar infrastrukture, uključujući sve informacije navedene u TSI-ju”;

                                       ii.

                                       u pododjeljku 6.7. osma alineja zamjenjuje se sljedećim:

                                                   „—

                                                   Registar infrastrukture, uključujući sve informacije navedene u TSI-ju”;

                           (c)

                           odjeljak Modul SF (provjera proizvoda) mijenja se kako slijedi:

                                       i.

                                       u pododjeljku 5., treća alineja drugog stavka zamjenjuje se sljedećim:

                                                   „—

                                                   Registar infrastrukture, uključujući sve informacije navedene u TSI-ju”;

                                       ii.

                                       u pododjeljku 11., druga alineja zamjenjuje se sljedećim:

                                                   „—

                                                   Registar infrastrukture, uključujući sve informacije navedene u TSI-ju”;

                           (d)

                           U odjeljku Modul SH2 (potpuno osiguranje kvalitete s pregledom projekta), u pododjeljku 6.7., sedma alineja zamjenjuje se sljedećim:

                                       „—

                                       Registar infrastrukture, uključujući sve informacije navedene u TSI-ju”;

      (1)  SL L 191, 18.7.2008., str. 1.

      (2)  SL L 256, 1.10.2011., str. 1.

      (3)  SL L 264, 8.10.2011., str. 32.”
   PRILOG II.
   Prilog Odluci 2002/732/EZ (TSI za građevinski podsustav transeuropskog željezničkog sustava velikih brzina) mijenja se kako slijedi:

               1.

               U točki 4.1.4. „Najveće opterećenje tračnice (Parametar 4)”, u podtočki „Vertikalne sile”, druga rečenica u drugoj alineji drugog stavka zamjenjuje se sljedećim:
               „primjenjuju se tehnička pravila koja se koriste na tim prugama.”

               2.

               U točki 4.2.3.1.3. „Dugački tuneli”, četvrti stavak zamjenjuje se sljedećim:
               „Nadalje, ako se u posebnim područjima tunela grade peroni za evakuaciju ili za izlaz u zaštićena područja za spašavanje ili na bočnu stazu definiranu u skladu s primjenljivim nacionalnim pravilima, njihova visina mora biti između 550 i 760 mm kako bi se osigurala usklađenost s pristupom u željeznička vozila.”

               3.

               U točki 4.2.3.2.3. „Iznimke u tijeku izvođenja radova”, druga alineja trećeg stavka zamjenjuje se sljedećim:

                           „—

                           željeznički prijevoznici čiji vlakovi prometuju na toj pruzi bit će obaviješteni o privremenim iznimkama, o njihovom zemljopisnom položaju, njihovoj prirodi i načinu signalizacije, pomoću obavijesti koje će, gdje je potrebno, opisivati vrstu posebnih korištenih signala”.

               4.

               U točki 4.2.3.2.4 „Bočni prostor za putnike u slučaju evakuacije s vlaka izvan stanice”, drugi stavak zamjenjuje se sljedećim:
               „Na postojećim prugama koje su modernizirane za velike brzine mora se osigurati bočni prostor na svim lokacijama gdje je to razumno izvedivo. Ako se ne može osigurati dovoljno prostora, znakovima se označuju oba kraja zone ograničenog kretanja i prijevoznici se obavješćuju o toj specifičnoj situaciji.”

               5.

               Točka 4.2.3.2.6. briše se.

               6.

               U točki 4.3.1 „Pruge posebno izgrađene za velike brzine”, peti stavak zamjenjuje se sljedećim:
               „Oni zahtjevi koji se razlikuju od onih potrebnih za ostvarivanje razine osnovnog funkcioniranja mreže primjenjuju se na svaki mjerodavan parametar ili sučelje na jednaki način na svaku pružnu dionicu velikih brzina koja se gradi ili planira graditi.”

               7.

               U točki 4.3.2. „Pruge posebno modernizirane za velike brzine”, peti stavak briše se.

               8.

               Točka 4.3.3.8. (a) „Manjak nadvišenja na prolaznom kolosijeku i glavnom kolosijeku skretnica i križišta” mijenja se kako slijedi:

                           (a)

                           u podtočki „Pruge posebno izgrađene za velike brzine”, četvrti stavak zamjenjuje se sljedećim:
                           „Na prugama čiji je polumjer luka definiran na temelju vrijednosti manjka nadvišenja iz gore prikazane tablice, interoperabilnim vlakovima velikih brzina koji su opremljeni posebnim mehanizmima (nagibna tehnika) može se dopustiti da voze s većim vrijednostima manjka nadvišenja, pod uvjetom da prihvaćanje takvih vrijednosti za te vlakove ne donosi ograničenja za druge interoperabilne vlakove. Primjenom nacionalnih propisa za predmetni vlak određuje se najveća vrijednost manjka nadvišenja u odnosu na vlakove koji su opremljeni posebnim mehanizmima (između ostalog, nagibni vlakovi) za svaku interoperabilnu prugu. Odobrenje za puštanje u uporabu tih vlakova ovisi o zahtjevima TSI-ja za željeznička vozila.”

                           (b)

                           u podtočki „Pruge posebno modernizirane za velike brzine i spojne pruge”; peti stavak zamjenjuje se sljedećim:
                           „Na prugama čiji je polumjer luka definiran na temelju vrijednosti manjka nadvišenja iz gore prikazane tablice, interoperabilnim vlakovima velikih brzina koji su opremljeni posebnim mehanizmima (nagibni) može se dopustiti da voze s većim vrijednostima manjka nadvišenja pod uvjetom da prihvaćanje takvih vrijednosti za te vlakove ne donosi ograničenja za druge interoperabilne vlakove. Primjenom nacionalnih propisa za predmetni vlak određuje se najveća vrijednost manjka nadvišenja u odnosu na vlakove koji su opremljeni posebnim mehanizmima (između ostalog, nagibni vlakovi) za svaku interoperabilnu prugu. Odobrenje za puštanje u uporabu tih vlakova ovisi o zahtjevima TSI-ja za željeznička vozila”;

                           (c)

                           u podtočki „Pruge posebno izgrađene ili modernizirane za velike brzine s posebnim obilježjima”; treći stavak zamjenjuje se sljedećim:
                           „Na prugama čiji je polumjer luka definiran na temelju vrijednosti manjka nadvišenja iz gore prikazane tablice, interoperabilnim vlakovima velikih brzina koji su opremljeni posebnim mehanizmima (nagibna tehnika) može se dopustiti da voze s većim vrijednostima manjka nadvišenja pod uvjetom da prihvaćanje takvih vrijednosti za te vlakove ne donosi ograničenja za druge interoperabilne vlakove. Primjenom nacionalnih propisa za predmetni vlak određuje se najveća vrijednost manjka nadvišenja u odnosu na vlakove koji su opremljeni posebnim mehanizmima (između ostalog, nagibni vlakovi) za svaku interoperabilnu prugu. Odobrenje tih vlakova za puštanje u uporabu ovisi o zahtjevima TSI-ja za željeznička vozila.”

               9.

               U točki 4.3.3.21. „Otpornost kolosijeka, skretnica i križišta na kočne sile i sile ubrzanja”, podtočka „Toplinski uvjet”; druga alineja prvog stavka zamjenjuje se sljedećim:

                           „—

                           slučaj 2: za druge slučajeve kočenja, kao što su uobičajeno kočenje radi smanjenja brzine ili neprekidno kočenje radi zaustavljanja, ili ponavljajuće kočenje za kontrolu brzine, do objave odgovarajućih Europskih specifikacija ili CEN normi, korištenje kočnica i najveću dopuštenu silu kočenja koja je dopuštena pod navedenim uvjetima određuje upravitelj infrastrukture za svaku predmetnu interoperabilnu prugu”.

               10.

               U točki 4.2.3.23. „Utjecaji bočnih vjetrova”, drugi stavak zamjenjuje se sljedećim:
               „Svaka država članica definira za svaku interoperabilnu prugu pravila koja će se primjenjivati na vozila i infrastrukturu kako bi se zajamčila stabilnost vozila pod utjecajem bočnih vjetrova.”

               11.

               U točki 4.3.3.26. „Putnički peroni”, podtočka „Postojeće pruge velikih brzina posebno modernizirane za velike brzine i spojne pruge”, treći stavak zamjenjuje se sljedećim:
               „Ako u trenutnoj situaciji ne postoji mogućnost jednostavnog pristupa za putnike sa smanjenom pokretljivošću, željeznički prijevoznik mora osigurati pomoć za osobe sa smanjenom pokretljivošću te o tome obavijestiti putnike. Te mjere mogu biti:

                           —

                           pokretne rampe za ulaz u vlak,

                           —

                           podizne platforme.”

               12.

               U Prilogu B, tablici B.1, 10. red 1 „Registar infrastrukture (4.2.3.2.6.)” briše se.

               13.

               Prilog D mijenja se kako slijedi:

                           (a)

                           odjeljak D.2.1. „Detaljni projekt svih građevinskih radova” mijenja se kako slijedi:

                                       i.

                                       drugi stavak zamjenjuje se sljedećim:
                                       „Kao prvi korak, kako bi se omogućila nesmetana provjera od strane odabranog prijavljenog tijela, tijelo koje donosi odluke ili upravitelj infrastrukture priprema i dostavlja za predmetni projekt, knjigu provjere u kojoj su sažete informacije o projektu za planirani podsustav koja će biti sastavni dio tehničke dokumentacije podsustava, koji nastaje u ovoj fazi definicije, iz podloga koji su bili osnova za odluku o provedbi projekta države članice. Knjiga provjere opisuje u posebnom poglavlju elemente koji se unose u Registar infrastrukture predmetne pruge.”;

                                       ii.

                                       u podtočki „Slobodni profil, razmak između osi kolosijeka, bočni slobodni prostor, pristup i neovlašteni ulasci”, prva i druga podalineja prve alineje zamjenjuju se sljedećim:

                                                   „—

                                                   slobodni profil svakog od predmetnih kolosijeka, kako proizlazi iz odabira kao rezultat izračuna za primjenu mjerodavnih europskih specifikacija, ili, do njihove objave, UIC letaka 505-4 i 506 kako su predviđeni u odjeljku 4.3.3. za element ‚slobodni profil’ (4.3.3.1.), čiji se izračuni prilažu uz crteže,

                                                   —

                                                   slobodni profil kod kontaktne mreže, kako proizlazi iz odabira kao rezultat izračuna za primjenu UIC letaka 606-1, 505-1 i 505-4 kako je predviđeno u odjeljku 4.3.3. za element ‚slobodni profil’ (4.3.3.1), čiji se izračuni prilažu,”;

                           (b)

                           u odjeljku D.2.6 „Puštanje u uporabu”, četvrta podtočka („Registri infrastrukture”) briše se.

               14.

               Prilog E zamjenjuje se sljedećim:

                  „PRILOG E

                     ZNAČAJKE KOJE SE MORAJU NALAZITI U REGISTRU INFRASTRUKTURE

                  Podaci koje treba dostaviti za registar kako je određeno u članku 35. Direktive 2008/57/EZ Europskog parlamenta i Vijeća (1) su podaci koji su navedeni u Provedbenoj odluci Komisije 2011/633/EU od 15. rujna 2011. o zajedničkim specifikacijama za registar željezničke infrastrukture (2).

      (1)  SL L 191, 18.7.2008., str. 1.

      (2)  SL L 256, 1.10.2011., str. 1.”
   PRILOG III.
   Prilog Odluci 2002/733/EZ (TSI za elektroenergetski podsustav transeuropskog željezničkog sustava velikih brzina) mijenja se kako slijedi:

               1.

               U točki 4.1.1. „Napon i frekvencija”, drugi stavak zamjenjuje se sljedećim:
               „Napon na priključcima podstanice i na oduzimaču struje mora biti u skladu s Prilogom N ovom TSI-ju. Frekvencija napona u skladu je s Prilogom N ovom TSI-ju. Za ocjenu sukladnosti, vidjeti Prilog N4.”

               2.

               U točki 4.1.2.1. „Geometrija kontaktne mreže za sustave s izmjeničnom strujom”, napomena (3) u tablici 4.2. briše se.

               3.

               U točki 4.1.2.2. „Geometrija kontaktne mreže za sustave s istosmjernom strujom”, napomena (4) u tablici 4.3. briše se.

               4.

               Točka 4.2.2.4. zamjenjuje se sljedećim:
               „4.2.2.4.   Dinamički prostor vozila

               Konstrukcija opreme kontaktne mreže mora biti u skladu s kinematičkim slobodnim profilom vozila. Primjenljivi slobodni profil ovisi o kategoriji pruge. Procjena sukladnosti obavlja se u okviru elektroenergetskog podsustava.”

               5.

               Točka 4.2.2.5. zamjenjuje se sljedećim:
               „4.2.2.5.   Ograničenje najveće potrošnje energije

               Snaga predviđena na pruzi za vlakove velikih brzina i na moderniziranoj ili spojnoj pruzi određuje dozvoljenu potrošnju energije vlaka. Prema tome, na vlak se mora ugraditi oprema za ograničavanje struje u skladu s opisanim u Prilogu O ovom TSI-ju. Procjena sukladnosti obavlja se u okviru podsustava željezničkih vozila.”

               6.

               U točki 4.2.2.8. „Koordinacija električne zaštite”, prvi stavak zamjenjuje se sljedećim:
               „Koordinacija između električne zaštite podstanica i električne zaštite vučnih jedinica neophodna je za optimizaciju poništavanja kratkih spojeva. (Prilog E ovom TSI-ju daje primjenljive zahtjeve.)”

               7.

               Točka 4.2.2.10. mijenja se kako slijedi:

                           (a)

                           treći stavak briše se;

                           (b)

                           u podtočki „Zahtjevi za projektiranje elektroenergetskog podsustava”, treći stavak briše se.

               8.

               Točka 4.2.2.11. mijenja se kako slijedi:

                           (a)

                           u podtočki „Općenito”, treći stavak zamjenjuje se sljedećim:
                           „Tijelo koje donosi odluke mora odabrati”;

                           (b)

                           u podtočki „Zahtjevi za prometno-upravljački podsustav i podsustav za željeznička vozila”, četvrti stavak briše se.

               9.

               U točki 4.2.3.4. „Iznimke kod obavljanja radova”, druga alineja trećeg stavka zamjenjuje se sljedećim:

                           „—

                           željeznički prijevoznici čiji vlakovi prometuju na toj pruzi bit će obaviješteni o privremenim iznimkama, o njihovom zemljopisnom položaju, njihovoj prirodi i načinu signalizacije, pomoću pismenih obavijesti koje će, gdje je potrebno, opisivati vrstu posebnih korištenih signala”.

               10.

               Točka 4.2.3.5. briše se.

               11.

               U točki 4.3.1.1. „Predviđena snaga”, drugi stavak zamjenjuje se sljedećim:
               „Tijelo koje donosi odluke određuje vrstu pruge ovisno o funkciji u odnosu na Prilog F ovom TSI-ju. Projektiranje sustava napajanja električnom energijom mora jamčiti napajanje neophodno za postizanje specificiranih radnih značajki. Prema tome, točka 4.2.2.5. donosi zahtjev o ograničenju potrošnje električne energije od strane podsustava željezničkih vozila.”

               12.

               U točki 4.3.1.4. „Regenerativno kočenje”, treći stavak zamjenjuje se sljedećim:
               „Tijelo koje donosi odluke može odlučiti hoće li prihvatiti regenerativno kočenje kod istosmjernih sustava.”

               13.

               U točki 5.3.1.2. „Strujno opterećenje”, prvi stavak zamjenjuje se sljedećim:
               „Strujno opterećenje ovisi o uvjetima okoline koji uključuju najveću temperaturu okoline i najmanju brzinu bočnog vjetra kao i dopuštene temperature elemenata kontaktne mreže i trajanje djelovanja struje. Konstrukcija kontaktne mreže mora uzeti u obzir ograničenja najvećih dopuštenih temperatura navedenih u Prilogu B normi EN 50119, verzija 2001, uzimajući u obzir podatke iz norme EN 50149, verzija 1999, točka 4.5., tablice 3. i 4. Analizom mora pokazati da kontaktne mreža može zadovoljiti navedene zahtjeve.”

               14.

               U točki 5.3.2.7. „Prosječna kontaktna sila i značajke djelovanja kontaktne mreže i sustava oduzimača struje”, peti stavak zamjenjuje se sljedećim:
               „Proizvođač pantografa mora predvidjeti promjenu na vlaku između tri krivulje na temelju odgovarajućih informacija, npr. uporaba pantografa 1 950 mm ili informacija o vrsti napona kontaktne mreže.”

               15.

               Prilog D zamjenjuje se sljedećim:

                  „PRILOG D

                     REGISTAR INFRASTRUKTURE, INFORMACIJE O ELEKTROENERGETSKOM PODSUSTAVU

                  Podaci koje treba dostaviti za registar predviđen u člancima 34. i 35. Direktive 2008/57/EZ Europskog parlamenta i Vijeća (1) su podaci koji su navedeni u Provedbenoj odluci Komisije 2011/633/EU od 15. rujna 2011. o zajedničkim specifikacijama za registar željezničke infrastrukture (2) i Provedbenoj odluci Komisije 2011/665/EU od 4. listopada 2011. o Europskom registru odobrenih tipova željezničkih vozila (3).

               16.

               U Prilogu H, odjeljku H.3.1. „Kontaktna mreža”, napomena broj 3. iz tablice H.1 briše se.

               17.

               U Prilogu J, odjeljku J.3.1. „Kontaktna mreža”, napomena broj 4. iz tablice J.1 briše se.

               18.

               Prilog O mijenja se kako slijedi:

                           (a)

                           u odjeljku O.2 „NAJVEĆA STRUJA VLAKA”, prvi stavak zamjenjuje se sljedećim:
                           „Najveća dozvoljena struja vlaka navedena je u tablici O.1: razine se primjenjuju u vučnom i regenerativnom načinu rada.”;

                           (b)

                           u odjeljku O.4 „LIMITATOR ZA ELEKTRIČNU ENERGIJU ILI STRUJU”, drugi stavak briše se.

      (1)  SL L 191, 18.7.2008., str. 1.

      (2)  SL L 256, 1.10.2011., str. 1.

      (3)  SL L 264, 8.10.2011., str. 32.”
   PRILOG IV.
   Prilog Odluci 2002/735/EZ (TSI za željeznička vozila transeuropskog željezničkog sustava velikih brzina) mijenja se kako slijedi:

               1.

               U odjeljku 4. „ZNAČAJKE PODSUSTAVA”, treći stavak uvoda zamjenjuje se sljedećim:
               „Općenite značajke željezničkih vozila definirana su u odjeljku 4. ovog TSI-ja.”

               2.

               U točki 4.1.1. „Maksimalne tračne sile (BP4)”, u podtočki (a) Dinamičko opterećenje, druga rečenica u drugoj alineji sedmog stavka zamjenjuje se sljedećim:
               „primjenjuju se tehnička pravila koja se koriste na tim prugama”.

               3.

               U točki 4.1.2. „Osovinsko opterećenje (BP10)”, druga rečenica u drugoj alineji sedmog stavka, zamjenjuje se sljedećim:
               „primjenjuju se tehnička pravila koja se koriste na tim prugama”.

               4.

               U točki 4.1.4. „Slobodni profil vozila (BP12)”, drugi stavak zamjenjuje se sljedećim:
               „Izbor slobodnog profila vozila ovisi o trasama na kojima će željeznička vozila prometovati.”

               5.

               U točki 7.2. „KOMPATIBILNOST ŽELJEZNIČKIH VOZILA S DRUGIM PODSUSTAVIMA”, četvrti, pet i šesti stavak brišu se.

               6.

               U tablici 2. Priloga E, sljedeća napomena briše se:

                           „(*)

                           Podaci prema registru infrastrukture željezničkih vozila.”

               7.

               Prilog F mijenja se kako slijedi:

                           (a)

                           odjeljak Modul SD (osiguranje kvalitete proizvodnje) mijenja se kako slijedi:

                                       i.

                                       u pododjeljku 6.2., rečenica „registar željezničkih vozila, uključujući sve podatke navedene u TSI-ju” briše se;

                                       ii.

                                       u pododjeljku 6.7, riječi „i posebno: — registar željezničkih vozila, uključujući sve podatke navedene u TSI-ju” brišu se;

                           (b)

                           odjeljak modul SF (provjera proizvoda) mijenja se kako slijedi:

                                       i.

                                       u pododjeljku 5., rečenica „registar željezničkih vozila, uključujući sve podatke navedene u TSI-ju” briše se;

                                       ii.

                                       u pododjeljku 11., rečenica „registar željezničkih vozila, uključujući sve podatke navedene u TSI-ju” briše se;

                           (c)

                           u odjeljku Modul SH2 (Potpuno osiguranje kvalitete s pregledom projekta), u pododjeljku 6.7. rečenica „registar željezničkih vozila, uključujući sve podatke navedene u TSI-ju” briše se.

               8.

               Prilog I. zamjenjuje se sljedećim:

                  „PRILOG I
                  Podaci koje treba dostaviti za registar predviđen u članku 34. Direktive 2008/57/EZ Europskog parlamenta i Vijeća (1) su podaci koji su navedeni u Provedbenoj odluci Komisije 2011/665/EU od 4. listopada 2011. o Europskom registru odobrenih tipova željezničkih vozila (2).

      (1)  SL L 191, 18.7.2008., str. 1.

      (2)  SL L 264, 8.10.2011., str. 32.”
   PRILOG V.
   Prilog Odluci 2006/66/EZ (TSI za buku) mijenja se kako slijedi:

               1.

               Točka 4.8.2. zamjenjuje se sljedećim:
               „4.8.2.   Europski registar odobrenih tipova vozila

               Podaci koje treba dostaviti za registar predviđen u članku 34. Direktive 2008/57/EZ Europskog parlamenta i Vijeća (1) su podaci koji su navedeni u Provedbenoj odluci Komisije 2011/665/EU od 4. listopada 2011. o Europskom registru odobrenih tipova željezničkih vozila (2).

               2.

               Prilog B mijenja se kako slijedi:

                           (a)

                           odjeljak B.2 Modul SD (sustav upravljanja kvalitetom proizvodnje) mijenja se kako slijedi:

                                       i.

                                       u pododjeljku 4.2., šesta alineja drugog stavka briše se;

                                       ii.

                                       u pododjeljku 10, riječi „i posebno:” i deveta alineja brišu se;

                           (b)

                           odjeljak B.3. modul SF (Provjera proizvoda) mijenja se kako slijedi:

                                       i.

                                       u pododjeljku 5., treća alineja drugog stavka briše se;

                                       ii.

                                       u pododjeljku 10., druga alineja briše se;

                           (c)

                           u odjeljku B.4 Modulu SH 2 (Potpuni sustav upravljanja kvalitetom s pregledom projekta), u pododjeljku 10., osma alineja briše se.

      (1)  SL L 191, 18.7.2008., str. 1.

      (2)  SL L 264, 8.10.2011., str. 32.”


Odluka Komisije od 05/05/2015 u kojoj se određuje koncentracija kompatibilna sa zajedničkim tržištem (Predmet br. COMP/M.7520 - BAIN CAPITAL INVESTORS / TI FLUID SYSTEMS) prema Uredbi Vijeća (EZ) br. 139/2004 (Samo je engleski tekst vjerodostojan)